
Ε πειδή πιστεύουμε ότι η α- 
ντιπληροφόρηση χρειά¬ 
ζεται τη σύνθεση πολλών 
και διαφορετικών απόψεων, και 
επειδή οι αναγνώστες/τριες έ¬ 
χουν την ικανότητα να κρίνουν, 
να συμφωνήσουν ή να διαφω¬ 
νήσουν, χωρίς το έντυπο που 
διαβάζουν να «επιβάλει» τη μία 
και μοναδική «ορθή» άποψη, 
στα ΣΗΜΑΤΑ ΚΑΠΝΟΥδψο 
σιεύονται κείμενα, ειδήσεις και 
μεταφράσεις, που έχουν βέβαια 
ένα στίγμα αλλά δεν προϋπο¬ 
θέτουν την απόλυτη συμφωνία 
των μελών της ομάδας. 

Άλλωστε, το έντυπό μας είναι 
ανοιχτό σε οποι@νδήποτε θέλει 
να συνεισφέρει με οποιονδήπο- 
τε τρόπο σε αυτή την προσπά¬ 
θεια, προτείνοντας, γράφοντας, 
κρίνοντας, κατακρίνοντας, διορ¬ 
θώνοντας, μεταφράζοντας, αρ¬ 
κεί το κείμενο να εκπληρώνει 
κάποια ελάχιστα κριτήρια συμ¬ 
βολής στο διάλογο και στην α- 
ντιπληροφόρηση 
σχετικά με τα 
θέματα που 
απασχολούν 
το έντυπο. 


ήματα Καπνού εκπέμπονται από πολλά σημεία του πλανήτη μας ζητώντας την προοοχή, την προσεκτική 
ανάγνωσή τους, την ευαισθητοποίησή μας. 

Ηανάδειξη και η προβολή -στο μέτρο των δυνατοτήτων μας- των Σημάτων Καπνού που εκπέμπονται από 
την αμερικανική ήπειρο έχει την αιτιολόγησή της: από τον παγωμένο βορρά του Καναδά μέχρι την Παταγω- 
νία συναντάμε εστίες που ψιθυριστά ή φωναχτά λένε ότι Αμερική δεν είναι μόνο οι ΗΠΑ -και ότι ΗΠΑ δεν εί¬ 
ναι μόνον ο Κλίντον και οι τρομοκράτες του Πενταγώνου-, ότι ο «πολιτισμός» που έφεραν οι κονκισταδόρες, 
ο «πολιτισμός» του χρήματος, δεν είναι ο μόνος ούτε -πολύ περισσότερο- ο πλουσιότερος απ’ όσους έχει ανα- 
δείξει αυτή η μεγάλη ήπειρος. 


Μπορεί ο Κολόμβος να νόμιζε ότι «ανακάλυψε» την Αμερική, οι κάτοικοί της όμως είχαν και εξακολουθούν 
να έχουν διαφορετική γνώμη. Και το πιο ελπιδοφόρο -για μας τουλάχιστον- είναι ότι τη διαφορετικότητα αυ¬ 
τή εξακολουθούν ακόμη και σήμερα, μετά από πεντακόσια τόσα χρόνια κατάκτησης, να την διεκδικούν. Εξα¬ 
κολουθούν να προβάλλουν πρότυπα συλλογικής συμβίωσης, εργασίας και κατανομής των προϊόντων της, 
διαφορετικής σχέσης με τη γη και το περιβάλλον, διαφορετικών προτεραιοτήτων και αξιών ζωής. 

Απούσα από τα δελτία ειδήσεων η άλλη Αμερική δίνει τους δικούς της αγώνες· ενάντια στο ρατσισμό και 
τον κοινωνικό αποκλεισμό διεκδικεί* παρά τις όποιες καταρρεύσεις δημιουργεί· ο λόγος ζητά να ακουστεί πέ¬ 
ρα και πάνω από το θόρυβο των αρμάτων μάχης, πέρα και πάνω από τα κελλιά των φυλακών. 

Τα ΣΗΜΑΤΑ ΚΑΠΝΟΥ και η ομάδα που τα εκδίδει θα κρατήσουν μια στάση ανοιχτή σε αυτά τα μηνύματα, θα 
προσπαθήσουν να τα μεταφέρουν οπουδήποτε υπάρχουν αυτιά που θέλουν να ακούσουν, θα αποφύγουν την 
προσαρμογή τους σε προκρούστειες κλίνες και προκατασκευασμένες ερμηνείες. 

Ανοιχτοί όμως θα είμαστε και στην κριτική, την επισήμανση αδυναμιών και λαθών, τη δημοσίευση απόψε¬ 
ων διαφορετικών από τις δικές μας, τη διαφωνία. Άλλωστε επιδίωξή μας δεν είναι η προβολή «μοντέλων» 
αλλά η συμβολή στην κάλυψη του κενού που υπάρχει αναφορικά με την ενημέρωση για το τι συμβαίνει σ’ 
αυτές τις μακρινές στεριές. 


Κ.αι όπως μας λέει ένα από τα σήματα καπνού* που έχουμε λάβει: «Κάποιοι αποδέχονται να είναι ένα ακό¬ 
μα νούμερο στο γιγαντιαίο χρηματιστήριο της ΕξουσίαςΙ..] Σε οποιοδήποτε μέρος του κόσμου υπάρχουν 
σκλάβοι που ισχυρίζονται ότι είναι ευτυχισμένοι που είναι σκλάβοιί...] Υπάρχουν όμως κι αυτοί που δεν συμ¬ 
βιβάζονται, που διαλέγουν να είναι ενοχλητικοί, που δεν πουλιούνται, που δεν παραδίνονται[...] Υπάρχουν 
αυτοί που αποφασίζουν να αγωνιστούνί...]» 

Ακριβώς γι’ αυτούς και γι’ αυτές που η επιλογή τους είναι διαφορετική και ενοχλητική, γι’ αυτούς και γι' αυ¬ 
τές που δεν εξαγοράζονται και δεν παραδίνονται, δημιουργήθηκε το έντυπο που κρατάτε στα χέρια σας. 

Προφανώς λοιπόν, αν και θα προσπαθήσουμε να μεταφέρουμε μια όσο το δυνατόν πιο σφαιρική εικόνα για 
τα θέματα με τα οποία καταπιανόμαστε, ΔΕΝ ΕΙΜΑΣΤΕ ΟΥΔΕΤΕΡΟΙ, γιατί δεν το επιλέγουμε, γιατί δεν μπο¬ 
ρούμε... 

Ναι, είμαστε με τους φοιτητές του ΕΙΝΑΜ, με τους Ζαπατίστας, με τους «Χωρίς Γη» της Βραζιλίας, με τον 
Μούμια Αμπού Τζαμάλ, με τους ιθαγενείς του Εκουαδόρ, με όλους όσοι εξακολουθούν να αγωνίζονται για 
έναν κόσμο διαφορετικό... 

Ο δρόμος είναι μακρύς και ο μόνος τρόπος είναι προχωρώντας. 

Υστερόγραφο: Όσοι κατά καιρούς έχουν εμπλακεί σε αντίστοιχες εκδοτικές προσπάθειες μπορούν να αντί- 
ληφθούν τις δυσκολίες που συναντούν τέτοια εγχειρήματα (τεχνικές, οικονομικές, μεταφραστικές, πηγών, 
κ.λπ., κ.λπ.). Για το λόγο αυτό μας είναι απαραίτητη και η ΚΡΙΤΙΚΗ αλλά και η ΣΤΗΡΙΪΗ 


*Αττό κείμενο του ΕΖΙ_Ν (Ζαπατίστας) στη Διηπειρωτική Συνάντηση 
για την Ανθρωπότητα και ενάντια στο Νεοφιλελευθερισμό, 1996 

3 Απριλίου 2000: ΕΠΑΝΑΛΗΨΗ ΤΗΣ ΔΙΚΗΣ 

ΤΟΥ ΖΟΖΕ ΡΑΪΝΙΑ 

Σ τις 3/4, στην Βιτόρια της Βραζιλίας, έγινε η επανάληψη της δίκης ε¬ 
νός από τους σημαντικότερους ηγέτες και ιδρυτές του ΜδΤ, του Ζο- 
ζέ Ράινια. Είχε κατηγορηθεί για το φόνο ενός κτηματία και ενός α¬ 
στυνομικού στις 5/6/1989 κατά τη διάρκεια σύγκρουσης ανάμεσα σε αγρό¬ 
τες και παραστρατιωτικές ομάδες που σχετίζονταν με τον ιδιοκτήτη της γης. 
Στην προηγούμενη δίκη, καταδικάστηκε σε 26 χρόνια φυλάκισης παρόλο 
που υπήρχαν μαρτυρίες ότι κατά τη στιγμή του φόνου βρισκόταν 200 χι¬ 
λιόμετρα μακριά. 

Η διαδικασία της δίκης χαρακτηρίστηκε πέρα για πέρα πολιτική, στο εσω¬ 
τερικό της χώρας αλλά και διεθνώς αναπτύχθηκε έντονο κίνημα συμπαρά¬ 
στασης, ενώ από πολλούς θεωρήθηκε ότι -σε συνδυασμό με το κύμα διώ¬ 
ξεων κατά του ΜδΤ- πρόκειται 
για μια προσπάθεια ποινικοποίη- 
σης του ΜδΤ στο σύνολό του και 
μείωσης της αξιοπιστίας του στη 
βραζιλιάνικη κοινωνία και τη διε¬ 
θνή κοινότητα. Η απόφαση τελικά ήταν αθωωτική. 

«Είμαι αθώος. Μπορώ να κατηγορηθώ μόνο για το ότι αγωνίζομαι για τα 
συμφέροντα του λαού. Η ετυμηγορία αποδεικνύει ότι μπορεί να υπάρξει δι¬ 
καιοσύνη στη Βραζιλία και πρέπει να υπάρξει επίσης και για άλλες περι¬ 
πτώσεις όπως εκείνη του Τσίκο Μέντες. Το ΜδΤ θα συνεχίσει να αγωνίζε¬ 
ται ενάντια σε κάθε αδικία». Με αυτά τα λόγια υποδέχτηκε την αθωωτική α¬ 
πόφαση ο Ζοζέ Ράινια και τα 3.000 περίπου μέλη του ΜδΤ που παρέμεναν 
έξω από το δικαστήριο καθόλη την τριήμερη διαδικασία άρχισαν τους πα¬ 
νηγυρισμούς. 

Η αντίδραση των κατηγόρων; Φώναζαν εξοργισμένοι ότι η αθώωση του Ράι- 
νια είναι σαν να νομιμοποιεί την παράνομη κατάληψη γης στη Βραζιλία. 

Αξίζει να υπενθυμίσουμε: 

Το 1% των ιδιοκτητών γης κατέχει το 44% των παραγωγικών εδαφών της 
χώρας, με άλλα λόγια περίπου 40.000 ιδιοκτήτες κατέχουν πάνω από 400 
εκατομ. εκτάρια. 

Κάτω από το 20% των αγροτικών επιχορηγήσεων διανέμονται σε 513.000 
μικρούς ιδιοκτήτες και 4.000 μεγαλοϊδιοκτήτες γης απολαμβάνουν το 60% 
των πιστώσεων. 

Στη Βραζιλία το έδαφος χαρακτηρίζεται από αχανείς ακαλλιέργητες εκτά¬ 
σεις, ενώ 4,8 εκατομ. οικογένειες είναι χωρίς γη. Από το 1985 έχουν δολο¬ 
φονηθεί 1.167 αγωνιστές εργάτες γης. 

(Πηγή: ΚΕΒΕίΙΟΝ, 
ΕΕΚνίαΟ ΙΝΕΟΕΜΑΤίνΟ ΑίΑΙ-ΑΜίΑΤΙΝΑ 
ΡΑΒΑ ΗΕΟ ΕΟΟ) 


Κ»1Η!1Ι 


Η ΑΣΤΥΝΟΜΙΑ ΔΙΩΚΕΙ 
ΤΟ ΜδΤ (ΚΙΝΗΜΑ ΤΩΝ 
ΧΩΡΙΣ ΓΗ) ΜΕ ΕΞΑΙΡΕΤΙΚΗ 
ΒΙΑΙΟΤΗΤΑ ΣΤΟ ΠΑΡΑΝΑ 

Σ τις 25/2/2000 εκατοντάδες αστυνομικοί 
συμμετείχαν σε μια επιχείρηση εκτόπι- 
σης των κατοίκων από δύο κατειλημμέ¬ 
νες περιοχές. Οι «Χωρίς Γη» (3ίη Τίθίτα) της πε¬ 
ριοχής, προσπάθησαν να αντισταθούν, αλλά οι 
αστυνομικοί επιτέθηκαν με δακρυγόνα, ασφυ- 
ξιογόνα αέρια και σφαίρες από καουτσούκ τραυ¬ 
ματίζοντας 26 άνδρες, 2 γυναίκες και 7 παιδιά. 
Συνελήφθησαν 31 άτομα. Συνολικά εκτοπίστη¬ 
καν 140 οικογένειες με 228 παιδιά σύμφωνα με 
στοιχεία της ίδιας της αστυνομίας. 

Σε κοντινή περιοχή, οι ίδιες επιχειρήσεις εκτό¬ 
πισαν 80 οικογένειες με πάνω από 200 παιδιά 
και συνελήφθησαν 10 άτομα. 

(Πηγή: ΗΕΒΕίΙΟΝ 8/3/2000) 


Η ΕΚΚΛΗΣΙΑ ΑΝΗΣΥΧΕΙ ΓΙΑ ΤΗ 
ΒΙΑΙΟΤΗΤΑ ΤΩΝ ΣΥΓΚΡΟΥΣΕΩΝ 

Ο ι συγκρούσεις για τη γή στη Βραζιλία 
απέχουν πολύ από το τέλος τους. Μια 
έρευνα της Επισκοπικής Επιτροπής της 
Καθολικής Εκκλησίας για Θέματα Γης διαπι¬ 
στώνει εντυπωσιακή αύξηση των θανάτων -20 
δολοφονίες αγροτών το 1999. 0 πρόεδρος της 
Επιτροπής Τομάς Μπαλντουίνο μιλάει για μια 
ακόμα πιο ανησυχητική κατάσταση που σχετί¬ 
ζεται με την αύξηση της βίας στην επαρχία: τη 
συμμετοχή αστυνομικών δυνάμεων και την κα¬ 
ταστολή. 

Καταγγέλλει ότι στην πολιτεία του Παρανά, στα 
νότια σύνορα της Βραζιλίας με την Παραγου¬ 
άη, η αστυνομία εφαρμόζει ένα μοντέλο κατα¬ 
στολής που έχει υιοθετηθεί σε άλλες πολιτείες 
της χώρας και θεωρεί ιδιαίτερα ανησυχητικό τον 
τρόπο με τον οποίο η αστυνομία παρεμβαίνει 
στα επεισόδια και τάσσεται στο πλευρό των 
στρατιωτικών και των μεγαλοϊδιοκτητών. 

Τα συνδικαλιστικά κινήματα καταγγέλλουν την 
κυβέρνηση για αμέλεια απέναντι στις 
δολοφονίες των αγροτών. Η κα¬ 
θυστέρηση των ερευνών για τις 
δολοφονίες και η καθυστέρη¬ 
ση στη διανομή γης προκα- 
λούν ακόμα βιαιότερες συ¬ 
γκρούσεις. 




















Επί Του Πιεστηρίου». 


Η ΒΡΑΖΙΛΙΑ ΓΙΟΡΤΑΖΕΙ ΤΑ 500 ΧΡΟΝΙΑ 
ΑΠΟ ΤΗΝ «ΑΝΑΚΑΛΥΨΗ» ΤΗΣ 

Η ΚΥΒΕΡΝΗΣΗ ΕΤΟΙΜΑΖΕΙ ΛΑΜΠΡΕΣ ΦΙΕΣΤΕΣ, 
01 ΙΘΑΓΕΝΕΙΣ ΔΙΑΜΑΡΤΥΡΟΝΤΑΙ ΚΑΙ ΤΟ Μ8Τ 
ΑΝΑΚΟΙΝΩΝΕΙ ΟΤΙ 0Α «ΓΙΟΡΤΑΣΕΙ» 
ΤΟ ΓΕΓΟΝΟΣ ΜΕ 500 ΚΑΤΑΛΗΨΕΙΣ 


£ το Πόρτο Σεγούρο, το λιμάνι όπου έφτασαν οι καραβέλες του Πορ¬ 
τογάλου κατακτητή Καμπράλ, 700 χιλ. νότια από το Σαλβαδόρ ντε 
Μπαϊα, η κυβέρνηση ετοιμάζει το γιορτασμό των 500 χρόνων από 
την ανακάλυψη της Βραζιλίας στις 22/4/1500. Στις μεγαλοπρεπείς εκδη¬ 
λώσεις θα παραβρεθούν ο πρόεδρος Καρδόσο και ο Πορτογάλος ομόλογός 
του Σαμπάιο. 


ματα της αριστερός και το Μ5Τ, χαρακτηρίζο¬ 
ντας τους κυβερνητικούς γιορτασμούς ως ατί¬ 
μωση και προσβολή. 

«Δεν υπήρξε ανακάλυψη, δεν υπήρξε ειρηνική 
συνάντηση λαών και πολιτισμών. Αυτό που υ¬ 
πήρξε ήταν μια επέμβαση και τα 500 χρόνια που 
ακολούθησαν δεν ήταν παρά χρόνια άσκησης 
βίας εναντίον μας», δηλώνει αντιπρόσωπος των 
330.000 περίπου ιθαγενών που έχουν απομείνει 
σήμερα σε ολόκληρη τη χώρα. 

Με αφορμή τα 500 χρόνια, το Μ5Τ ανακοινώνει 
ότι θα καταλάβει 500 αγροκτήματα μέχρι το τέ¬ 
λος της εβδομάδας (17/4-22/4), συμμετέχοντας 
με το δικό του τρόπο στο «γιορτασμό». Το κύμα 
των καταλήψεων ξεκίνησε στις 17/4, μέρα που 
συμπληρώνονταν 4 χρόνια από την σφαγή 19 α¬ 
γροτών από την στρατιωτική αστυνομία στο Ελ- 
δοράδο ντε Καράχας της Αμαζονίας. 


6.000 αστυνομικοί ελέγχουν την πρό¬ 
σβαση στην πόλη, φοβούμενοι διαμαρ¬ 
τυρίες και μποϋκοτάρισμα των γιορτα¬ 
σμών από ιθαγενείς και τους «Χωρίς Γη». 

Λίγο έξω από το Πόρτο Σεγούρο, 2.000 
αντιπρόσωποι των ιθαγενών φυλών ο¬ 
λόκληρης της χώρας πραγματοποιούν 
την δική τους συνάντηση, στην οποία 
συμμετέχουν οργανώσεις μαύρων, κόμ- 



οργανωση 


ιων ιοιοκιητων γης ιυηιοη ϋθπιο- 
0Γ31Ι03 ΚυΓ3ϋ$(3), δήλωσε ότι στις 500 
«καταλήψεις» θα υπάρξουν ως απά¬ 
ντηση 500 «αντιδράσεις», ενώ ήδη α- 
ναφέρονται συγκρούσεις με σημαντι¬ 
κότερη αυτή σε περιοχή του Μπελέμ, 
όπου 5.000 αγρότες και Μη Κυβερνη¬ 
τικές Οργανώσεις συγκρούστηκαν με 
την αστυνομία με αποτέλεσμα 18 τραυ¬ 
ματίες και πολλές συλλήψεις. 


ΕΝΑΝΤΙΑ ΣΕ Λ,ΑΜΑΡΤΥΡ,εΤ,Γτ^ 


Τ 1Ζ 4 με τραυμα ι τα απο σφαίρα - 49 συλληφθέντες και σοβαρές υλικές ζημιές άφησε η άγρια αστυ- 

μ η επίθεση, χαραματα της 19/4, εναντία σε εργαζόμενους που από νωρίς το βράδυ είχαν αρχίσει να συγκε- 

τπππ ντρων0ντα ' εξ “ αττο ™ Κοινοβούλιο για μια ολονύκτια διαμαρτυρία ενάντια στην ψήφιση νόμου για την εργατική με¬ 
ταρρύθμιση, η οποία θα ετίθετο σε ψηφοφορία την επόμενη ημέρα. γαιην εργατική με 


Τη συγκέντρωση κάλεσε το πιο «ριζοσπαστικό-μαχητ.κό» τμήμα της 00Τ (Γενική Συνομοσπονδία Εργατών) η οποία από τον 
Φεβρουάριο βρίσκεται υπο διάσπαση με κύριο άξονα διαφωνίας το νόμο για την εργατική μεταρρύθμιση. 



Η άγρια επίθεση ενάντια στους διαδηλωτές - σκηνές από την οποία 


έδειξαν τα κανάλια της τηλεόρασης - προκάλεσε έντο¬ 
νες διαμαρτυρίες, με αποτέλεσμα η κυβέρνηση να θέ¬ 
σει σε διαθεσιμότητα 12 αστυνομικούς που «κατά πα¬ 
ρέκκλιση καθηκόντων» έδειξαν «υπερβάλλοντα ζήλο» 
και να παγώσει την ψήφιση του νόμου, τουλάχιστον για 
μια εβδομάδα. 

Σύμφωνα με τους «μαχητικούς» συνδικαλιστές της ΟΟΤ, 
ο νέος νόμος, ο οποίος επιβάλλεται από το Δ.Ν.Τ. και 
την Παγκόσμια Τράπεζα, θα ελευθερώσει τα χέρια σε 
δημόσιο και ιδιωτικό τομέα για ακόμα περισσότερες α¬ 
πολύσεις, γεγονός που θα επιδεινώσει τη θέση των ερ¬ 
γαζομένων που ήδη αντιμετωπίζουν υψηλά ποσοστά α¬ 
νεργίας σε μια χώρα που βρίσκεται σε παρατεταμένη 
κρίση. 




























Εκλογές 

""ΒΕΝΕΖΟΥΕΛΑ 

Σ τις 28 Μαΐου στη Βενεζουέλα γίνονται ξανά εκλογές - προεδρικές 
αυτή τη φορά, ενάμιση μόλις χρόνο μετά τις προηγούμενες που ο¬ 
δήγησαν στη νίκη του Ούγο Τσάβες- ενώ ενδιάμεσα έχουν μεσο¬ 
λαβήσει και άλλες εκλογές και δημοψηφίσματα. Ένα σύντομο ιστορικό ε¬ 
ξηγεί αυτή τη «βροχή εκλογών»: 

* Δεκέμβριος 1998: ο Ούγο Τσάβες εκλέγεται πρόεδρος με 56%, συντρί- 
βοντας τα δύο παραδοσιακά κόμματα (Χριστιανοδημοκράτες και Σοσιαλ¬ 
δημοκράτες) που κυριαρχούσαν στην πολιτική ζωή της χώρας. 

* Διάλυση της Βουλής - πρόταση για αλλαγή του Συντάγματος μέσω νέας 
Συντακτικής Συνέλευσης εγκρίνεται σε δημοψήφισμα. 

* Ιούλιος 1999: ο Πατριωτικός Πόλος (μια συμμαχία που υποστηρίζει τον 
Τσάβες και στην οποία συμμετέχουν και αρκετές αριστερές δυνάμεις) κερ¬ 
δίζει τις 120 από τις 128 έδρες της Συντακτικής Συνέλευσης. Συγγραφή νέ¬ 
ου Συντάγματος. 

* 15 Δεκεμβρίου 1999: το νέο Σύνταγμα κρίνεται σε δημοψήφισμα και υ¬ 
περψηφίζεται από το 71% των εκλογέων. 

Στις επικείμενες εκλογές θα εκλεγεί ο νέος πρόεδρος της χώρας, με βάση 


τα δεδομένα που απορρέουν από το νέο Σύνταγμα. Μέχρι τη στιγμή που 
γράφονται αυτές οι γραμμές, οι υποψήφιοι ήταν τρεις: ο Τσάβες, ο Αριας 
Κάρδενας και ο Κλαούνπο Φερμίν. Στην αντιφατική προσωπικότητα και πο¬ 
λιτική του πρώτου αναφέρονται τα κείμενα που ακολουθούν. Πρόκειται άλ¬ 
λωστε για τον επικρατέστερο υποψήφιο: οι δημοσκοπήσεις (14 Απριλίου) 
δίνουν 55,8% στον Τσάβες, 27,8% στον Αριας και 5,7% στον Φερμίν, ο ο¬ 
ποίος πιέζεται να ακολουθήσει το παράδειγμα ενός άλλου υποψήφιου, του 
δημάρχου του Καράκας, και να παραιτηθεί υπέρ του Αριας. 

Ο Φρανσίσκο Αριας Κάρδενας ήταν μαζί με τον Τσάβες από τους ηγέτες του 
πραξικοπήματος του 1992. Μετά τη φυλακή συμμετείχε στην κυβέρνηση 
Καλντέρα, ενώ το 1995 πολιτεύθηκε και εκλέχθηκε κυβερνήτης της πολι¬ 
τείας της Σούλια, την εποχή που ο Τσάβες διέτρεχε τη χώρα προπαγανδί¬ 
ζοντας την αποχή. Ο Αριας κατηγορεί τον Τσάβες για έλλειψη αποτελε¬ 
σμάτων, και απαντάει στις κατηγορίες ότι «υψώνει τις σημαίες της αντε¬ 
πανάστασης» λέγοντας ότι δεν είναι προδότης ούτε ο εκπρόσωπος της Δε¬ 
ξιάς, αφού αυτοορίζεται ως χριστιανοσοσιαλιστής. Το σίγουρο είναι πάντως 
ότι ο Αριας συγκεντρώνει την προτίμηση του πολιτικού κατεστημένου και 
μεγάλου μέρους του κεφαλαίου της Βενεζουέλας. Άλλωστε, θεωρεί ότι ο ρι¬ 
ζοσπαστικός λόγος του Τσάβες είναι η κύρια αιτία για τη μείωση των ξένων 
επενδύσεων στη χώρα. Βέβαια, κάποια από τα σημεία τα οποία «χρεώνει» 
στον Τσάβες έχουν βάση: π.χ., η έλλειψη συμμετοχής και διαλόγου ή η κά¬ 
θετη δομή που έχει οργανώσει. Σύμφωνα με έρευνες, ο Αριας έχει ισχύ στις 
υψηλές και μεσαίες τάξεις, ενώ ο Τσάβες στα χαμηλότερα στρώματα. Από 
την άλλη πλευρά, ο Αριας υποστηρίζει ότι θα ψηφιστεί από το 90% των 
στρατιωτικών και, παρά την προφανή στήριξη, αρνείται ότι έχουν συναφθεί 
συμφωνίες κορυφής με τις ηγεσίες των «παλιών» κομμάτων, των Χριστια¬ 
νοδημοκρατών και των Σοσιαλδημοκρατών. 


Ιενεζοϊεμ 


«Συνταγματικό πραξικόπημα», 


«ειρηνική επανάσταση» 

η... τίποτε αηό αυτά; 


Τ ο 1992 ο ανιισυνταγμαιάρχης Ούγο Τσάβες, επικεφαλής του Επα¬ 
ναστατικού Μπολιβαριανοΰ Κινήματος, έκανε δύο απόπειρες πρα¬ 
ξικοπήματος: στις 4 Φεβρουάριου την πρώτη, στις 27 Νοεμβρίου (ε¬ 
νώ ήταν στη φυλακή) τη δεύτερη. Την εποχή εκείνη, ο πρόεδρος Κάρλος Α¬ 
ντρες Πέρες ηγείτο μιας (διεφθαρμένης, όπως επέβαλε η «παράδοση» στη 
Βενεζουέλα) κυβέρνησης, που εφαρμόζοντας ένα σκληρό πρόγραμμα λι¬ 
τότητας οδηγούσε τη χώρα προς τις λεωφόρους του νεοφιλελευθερισμού. 
Οι δείκτες της οικονομίας ευημερούσαν, παρά τη διεθνή πτώση των τιμών 
του πετρελαίου, πράγμα που ελάχιστα συγκινούσε το λαό της χώρας που έ¬ 
βλεπε την τσέπη του να αδειάζει και τη διαφθορά να βασιλεύει. Στο (μα¬ 
γνητοσκοπημένο στη φυλακή) μήνυμά του, ο Τσάβες έλεγε: «Το Επανα¬ 
στατικό Μπολιβαριανό Κίνημα επιστρέφει στον αγώνα και σηκώνει τη ση¬ 
μαία της ελευθερίας και της δημοκρατίας ενάντια στη διεφθαρμένη κυ¬ 
βέρνηση». 

Τα πραξικοπήματα απέτυχαν, ο Τσάβες κάποια στιγμή αποφυλακίστηκε και 
το Δεκέμβριο του 1998 έθεσε υποψηφιότητα για πρόεδρος. Στην πολιτική 
ζωή της Βενεζουέλας εναλλάσσονταν από το 1958 δύο εξίσου συντηρητικά 
και διεφθαρμένα κόμματα, οι Χριστιανοδημοκράτες και οι Σοσιαλδημοκρά¬ 


τες, τα οποία μόλις 10 χρόνια πριν, το 1989, συ¬ 
γκέντρωναν το 85% των ψήφων. Ο Τσάβες δεν 
έκρυψε τις προθέσεις του, υποσχέθηκε τη διάλυ¬ 
ση της Βουλής, την εκλογή νέας Συντακτικής Συ¬ 
νέλευσης που θα άλλαζε το Σύνταγμα, την πάτα¬ 
ξη της διαφθοράς και γενικά τη συντριβή του πα¬ 
λιού, διεφθαρμένου πολιτικού συστήματος, και ε¬ 
κλέχτηκε πρόεδρος με ποσοστό 56%. Ο Τσάβες 
έθεσε την πρότασή του για διάλυση της Βουλής 
και νέα Συντακτική σε δημοψήφισμα, κέρδισε, και 
τον Ιούλιο έγιναν οι εκλογές για τη Συντακτική. 
Το κόμμα του Τσάβες, ο Πατριωτικός Πόλος, πή¬ 
ρε τις 120 από τις 128 έδρες. Η Συντακτική δια¬ 
μόρφωσε το νέο Σύνταγμα (που ανάμεσα σε 
άλλα προβλέπει και την αντικατά¬ 
σταση κάθε εκλεγμένου μετά από 
δημοψήφισμα), το οποίο στις 15 
Δεκεμβρίου τέθηκε σε δημοψή¬ 
φισμα και εγκρίθηκε με 71%. Κ9 








Στο ενδιάμεσο διάστημα, η πολιτική του Τσάβες προκάλεσε μια γκάμα α¬ 
ντιφατικών κριτικών, που ξεκινούν από το (κλασικό...) «η δημοκρατία κιν¬ 
δυνεύει από τον πραξικοπηματία» και φθάνουν σε συγκρίσεις με τους α¬ 
ξιωματικούς της πορτογαλικής «επανάστασης των γαριφάλων». Τα πράγ¬ 
ματα φαίνεται να είναι πιο σύνθετα, αν βασιστούμε στα πραγματικά γε¬ 
γονότα (πράξεις ή και δηλώσεις του Τσάβες) και όχι σε υπεραπλουστευ- 
τικά συνθήματα οποιοσδήποτε απόχρωσης («πραξικοπηματίας», «επα¬ 
ναστάτης», «νέος Περόν» κ.λπ.). Ακόμα και εκτιμήσεις που προσπαθούν 
να τα περιλάβουν όλα (π.χ., «κυβέρνηση ριζοσπαστική-λαϊκίστικη-εθνι- 
κιστική», Τογπ 303 30/11/98) δεν είναι σίγουρο ότι καταφέρνουν να απο¬ 
δώσουν τις αντιφάσεις του Τσάβες. Ας δούμε ενδεικτικά μερικά από αυ¬ 
τά που έχει πει και κάνει στο μεσοδιάστημα από την εκλογή του ως το δη¬ 
μοψήφισμα, αλλά και στο παρελθόν. 



Ποιος είναι ο Τσάβες 

Ο Τσάβες έπληξε αποτελεσματικά το πολιτικό σύστημα εναλλαγής των 
δύο κομμάτων, καθώς και το παράπλευρο δικαστικό σύστημα που το στή¬ 
ριζε, επιβάλλοντας τη διάλυση του Συνταγματικού Δικαστηρίου. Οι ε¬ 
νέργειες αυτές καταγράφτηκαν ως πλήγμα στη διαφθορά και προκάλε- 
σαν τη μαζική υποστήριξη του Τσάβες. Συγκατατέθηκε στην πρόταση του 
ΟΠΕΚ για μείωση της παραγωγής (και αύξηση της τιμής) του πετρελαί¬ 
ου, γεγονός που δημιούργησε μεν προβλήματα σε πολλές οικονομίες αλ¬ 
λά βοήθησε τις οικονομίες των πετρελαιοπαραγωγών χωρών, ενώ ταυ¬ 
τόχρονα προσφέρθηκε να πουλήσει στις χώρες της Καραϊβικής, «συμπε- 
ριλαμβανομένης και της αδελφής μας της Κούβας», πετρέλαιο σε μειω¬ 
μένες τιμές { 6 γ 3 ππ 13 7/7/99). Ανέπτυξε προνομιακές σχέσεις με τον Φι- 
ντέλ Κάστρο, ενώ απαγόρευσε τη διέλευση (για «αντιναρκωτικούς» λό¬ 
γους...) αεροπλάνων των Η.Π.Α. από τον εναέριο χώρο της Βενεζουέλας. 
Δηλώνει ότι «είναι υποκρισία να μιλάει κανείς για δημοκρατία όταν υ¬ 


πάρχει πείνα [...] κανένας δεν είναι δημοκράτης όταν περιβάλλεται από 
εκατομμύρια εξαθλιωμένους» {ΡβόβΙίόη ΙηΙβΓΠ3αοη3ΐ 18/12/98), αλλά ε¬ 
πί των ημερών του η ανεργία έχει αυξηθεί, ενώ «εφαρμόζει ένα σχέδιο 
λιτότητας που θα διευκολύνει την εισροή ξένων κεφαλαίων» ( ΙηΙβίηβΙίοηβΙ 
νίβννροίηΐ 11/99). Ταυτόχρονα ανακοινώνει την επιβολή φόρου στις 
διατραπεζικές πράξεις, δηλώνοντας «ντρέπομαι που το 80% 
του πληθυσμού ζει στη φτώχεια - αυτός είναι ο βάρβαρος 
νεοφιλελευθερισμός». Σύμφωνα με τον Γκαμπριέλ Γκαρ- 
σία Μάρκες, ο Τσάβες «μελέτησε πολιτικές επιστήμες, 
ιστορία και και το μαρξισμό-λενινισμό. Παθιάστηκε με 
τη μελέτη της ζωής και του έργου του Μπολίβαρ [...] ε¬ 


νώ η πρώτη του συνειδητή σύγκρουση με την 
πραγματική πολιτική ήταν ο θάνατος του Αλιέντε 
[...]. Καθώς απομακρυνόταν, με ταρακούνησε η 
σκέψη ότι είχα ταξιδέψει και συζητήσει με δύο α¬ 
ντίθετους ανθρώπους. Έναν στον οποίο η σκλη¬ 
ρή τύχη πρόσφερε τη δυνατότητα να σώσει τη χώ¬ 
ρα του και έναν άλλο, έναν ταχυδακτυλουργό, που 
θα μπορούσε να περάσει στην ιστορία ως ακόμα 
ένας δεσπότης» (Ε/ Ρ3/531/1/99). Ένα από τα ση¬ 
μεία που επιμένει ο Τσάβες είναι η λατινοαμερι¬ 
κανική ενότητα, ενώ μιλάει για τη «μπολιβαρια- 
νή δημοκρατία της Βενεζουέλας». Με πόρους της 
προεδρίας της δημοκρατίας εγκαινίασε το πρό¬ 
γραμμα «Μπολίβαρ 2000», σύμφωνα με το οποίο 
ο στρατός, μαζί με πολίτες, θα φτιάξει σχολεία και 
θα παρέχει ιατρική βοήθεια και φαγητό σε άπο¬ 
ρους (πρόγραμμα που κατηγορείται από κάποι¬ 
ους ότι στρατιωτικοποιεί την κοινωνία). Στην κα¬ 
τηγορία περί ιακωβινισμού, απαντά: «Εκείνο που 
εμείς θέλουμε είναι να περάσουμε από την αντι¬ 
προσωπευτική δημοκρατία σε μια δημοκρατία 
συμμετοχική, άμεση, με μεγαλύτερη παρέμβαση 
του λαού σε όλες τις βαθμίδες εξουσίας» {ίβ 
ΜοηοΙβ ϋίρίοπίθΐηυβ 10/99), ενώ ο Ιγνάσιο Ρα- 
μονέ αναρωτιέται τί άλλο θα μπορούσαν να κά¬ 
νουν οι πρωταγωνιστές της παγκοσμιοποίησης ε¬ 
κτός από το να δαιμονοποιήσουν τον Τσάβες και 
την αντιφιλελεύθερη επανάστασή του. Ο Τσάβες 
αρνείται ότι βοηθάει τις ΕΑΡΟ, την αντάρτικη ορ¬ 
γάνωση της Κολομβίας, και απαντάει στις «κα¬ 
τηγορίες» ότι είναι κομουνιστής και ότι θα φτιά¬ 
ξει μια δεύτερη Κούβα πως «όποιος λέει ότι πο¬ 
ρευόμαστε προς ένα κομουνιστικό μοντέλο είναι 
τρελός, είναι εκτός πραγματικότητας» {Ργθπββ 
ϋί)Γβ 25/11/99). 


Αντιφατικές κριτικές 

Όσον αφορά την πολιτική υποστήριξη, ο Τσάβες 
δηλώνει ότι η «εξέγερση των ιθαγενών στην Τσιά- 
πας, το Κίνημα των Χωρίς Γη (Μ5Τ) στη Βραζι¬ 
λία και η επέλαση των δημοκρατικών δυνάμεων 
στις χώρες μας, μαζί με τις κοινωνικές κινητο¬ 
ποιήσεις και την απαίτηση να δοθεί ένα τέρμα 
στην ατιμωρησία, δείχνουν ότι δεν είμαστε μόνοι 
στις ιδέες μας». Οι κινήσεις του έχουν υποστηρι- 
χθεί από χιλιάδες κόσμο που κατεβαίνει στο δρό¬ 
μο: λαϊκισμός ή λαϊκή συμμετοχή; Σύμφωνα με το 
Κ.Κ. Βενεζουέλας (που συμμετείχε στην ίδρυση 
του Πατριωτικού Πόλου, μαζί με άλλες αριστερές 
δυνάμεις) «μετά τον Αλιέντε είναι η δεύτερη φο¬ 
ρά που μια αριστερή συμμαχία νικά σε εκλογές 
στη Λατινική Αμερική». Η φωνή του ισπανικού κε¬ 
φαλαίου, η εφημερίδα ΕΙ Ρβί5, καθώς και «εκλε¬ 
κτοί» αρθρογράφοι της, όπως ο Μάριο Βάργκας 
Γιόσα, του επιτίθενται με φανατισμό, κατηγορώ- 














...ΣΗΜΑΤΑ 

Μ91ΝΟΥ 



ντας τον για εχθρό της δημοκρατίας ή επειδή ...θέ¬ 
λει να «φτιάξει μια κοινωνία ιεραρχικοποιημένη, 
κάθετη»! Αντίθετα, ο Λούλα ντα Σίλβα, ηγέτης του 
Κόμματος Εργαζομένων (ΡΤ) της Βραζιλίας, γρά¬ 
φει: «Ο Τσάβες είναι ένα “κακό” παράδειγμα. Υ¬ 
περασπίζεται "αντίκες”, όπως η εθνική κυριαρ¬ 
χία, η ευημερία του λαού, η αποτελεσματική κα¬ 
ταπολέμηση της διαφθοράς». 

Ο Φιντέλ Κάστρο χαρακτήρισε το θρίαμβο του 
Τσάβες «πολιτικό θαύμα». Οι πάνω από 1,5 εκα¬ 
τομμύριο άνεργοι φαίνεται πως έχουν επενδύσει 
πολλά σε αυτόν. Μέρος της Αριστερός διαφορο¬ 
ποιείται, λέγοντας ότι ο μεσιανισμός και ο καου- 
ντιλισμός ακυρώνουν τη «λαϊκή συμμετοχή», κα¬ 
θώς ποτέ δεν υπήρξαν λύση, και κατηγορεί το Κ.Κ. 
και τις άλλες αριστερές δυνάμεις που στηρίζουν 
τον Τσάβες για πολιτική μυωπία: «Ο Τσάβες μι¬ 
λάει σαν αριστεριστής επαναστάτης του ’60 και 
δρα σαν ψυχρός και υπολογιστής στρατιωτικός 
σε υπεράσπιση των αξιών του συστήματος» και 
υποστηρίζει έναν «καπιταλισμό με ανθρώπινο πρό¬ 
σωπο». Αυτή η «από αριστερά» κριτική σίγουρα 
είναι σωστή, αλλά και κάποια από αυτά που λένε 
οι υποστηρικτές του έχουν βάση. Είναι προφανές 
ότι η πραγματική εφαρμογή του μοντέλου Τσά¬ 
βες θα αρχίσει μετά το δημοψήφισμα. Ο χρόνος 
έχει πολλά ακόμα να δείξει. 

Αναδημοσίευση από την ΕΠΟΧΗ, 9/12/1999 


με σύμβολα 
εναλλακτικά.» 


Η προσωπικότητα και η πολιτική του προέδρου 
της Βενεζουέλας, Οόγο Τσάβες, έχουν προκαλέ- 
σει πολλές συζητήσεις. Μεγάλο μέρος της Αρι¬ 
στερός συμπαρατάσσεται μαζί του, ενώ εξίσου 
πολλοί κατακρίνουν είτε τη μη εφαρμογή των δια- 
κηρύξεών του είτε την «προσωποκεντρικότητα 
του καουντίγιο». 

Το κείμενο που ακολουθεί είναι γραμμένο από 
τον ΩουξΙοΒ Βτονο, ηγέτη των ΓΑίΝ, της αντάρ¬ 
τικης οργάνωσης που έδρασε στη Βενεζουέλα 
κατά τις δεκαετίες 1960-1970. Είναι γραμμένο 
το Μάρτιο του 2000 και αποτελεί μια ριζική «α¬ 
πό τα αριστερά» κριτική στον Τσάβες. 


Ο πρόεδρος Ούγο Τσάβες, με μια αξιοσέβαστη επιδεξιότη- 
τα πού θα εξαντληθεί με αμείλικτο τρόπο στην ίδια τη δυ¬ 
ναμική του τού σαλτιμπάγκου, διατηρεί ένα διπλό λόγο, ο 
οποίος κάθε φορά γίνεται και λιγότερο πιστευτός ενώπιον της κοινής γνώ¬ 
μης. Από τη μια πλευρά, το πρόσωπο του λυτρωτή - του οποίου τα στοιχεία 
στα οποία δίνουν μεγαλύτερη αξία αυτός και οι σύμβουλοί του αντικατο¬ 
πτρίζονται, αισθητά εξασθενημένα, στα επίπεδα της λαϊκής αποδοχής, τα 
οποία μέχρι αυτή τη στιγμή φαίνονται στις σφυγμομετρήσεις της κοινής γνώ¬ 
μης. Ωστόσο, την αλήθεια του πολιτικού σχεδίου του Τσάβες τη βρίσκουμε 
στις συμφωνίες με τις πολυεθνικές, με τομείς της αστικής τάξης της Βενε¬ 
ζουέλας που είναι εχθροί του έθνους, καθώς και με τους βορειοαμερικανούς 
και την Παγκόσμια Τράπεζα, στους οποίους έχει εγγυηθεί τη συνέχεια των 
εξουσιών τους για να συνεχίσουν να βγάζουν από τη χώρα τα βασικά της 
πλούτη, δημιουργώντας φτώχεια και περιορίζοντας την κυριαρχία μας. Το 
διάταγμα για το δημοψήφισμα νομιμοποίησε τις διεθνείς συμφωνίες που 
πλήττουν την κυριαρχία μας. [...] 

Κομματάκι-κομματάκι, σήμερα πια έχουμε γίνει λιγότερο ανεξάρτητοι και 
κυρίαρχοι από πριν. Το διάταγμα με ισχύ νόμου για την προστασία των ε¬ 
πενδύσεων εξουσιοδοτεί του ξένους να απαγορεύουν στη Βενεζουέλα να 
αλλάξει τους φορολογικούς νόμους οι οποίοι τους βολεύουν. Η 
συμφωνία ενάντια στη διπλή φορολόγηση δίνει το δικαίωμα 
στους ξένους να μην πληρώνουν την πλειονότητα των φό¬ 
ρων που οφείλουν για τα πλούτη που αποκτούν στη Βενε¬ 
ζουέλα. Και οι δύο νόμοι υπάγουν τη Δημοκρατία της Βε- 
νεζουέλας στη δικαιοδοσία δικαστηρίων ή επιτροπών δι- ΚΜ 
















αιτησίας του εξωτερικού. [...] 

Οσον αφορά το λάβαρο του προέδρου -τον αγώνα κατά της διαφθοράς- εί¬ 
ναι προφανές ότι μέχρι αυτή τη στιγμή δεν έχει πάει στη φυλακή ούτε ένα 
σημαντικό πρόσωπο λόγω διαφθοράς. Οι κλέφτες μεγαλοκαπιταλιστές, που 
χρέωσαν τη χώρα και έχουν τις καταθέσεις τους στις διεθνείς τράπεζες κερ¬ 
δίζοντας τεράστιους τόκους, εξακολουθούν να χαίρουν άκρας (οικονομικής) 
υγείας και να κινούνται ελεύθερα. [...] Τίποτα δεν έχει συμβεί που να μην 
είναι απλή αλλαγή θεσμικής νομενκλατούρας [...] Αυτό λοιπόν που επιβάλ¬ 
λεται λιγο-λίγο είναι το οικονομικό, κοινωνικό, πολιτισμικό, πολιτικό και 
στρατιωτικό μοντέλο της παγκοσμιοποίησης και η συνέχιση της διαφθοράς, 
γεγονός που αναπόφευκτα μεταφράζεται στη χρόνια εξαθλίωση και στο φά¬ 
σμα της ανεργίας, της σύγχυσης, της πείνας και της εγκληματικότητας. [...] 

Μπροστά σε αυτή την άθλια πραγματικότητα, ορισμένα κομμάτια των κοι¬ 
νωνικών δυνάμεων στέλνουν σήματα καπνού με σύμβολα εναλλακτικά. Οι 
αγώνες των ιθαγενικών κοινοτήτων και των αγροτών για τη διάσωση της 
κτήσης της γης, των οποίων οι αντιλήψεις για τη συλλογική ιδιοκτησία, τη 
συντηρητική χρήση του εδάφους και τις μορφές συμβίωσης, οργάνωσης και 
αγώνα, ανταποκρίνονται στα εναλλακτικά οράματα και τις ελπίδες για αλ¬ 
λαγή σε πολιτισμικό επίπεδο. Επίσης, στις διάφορες πόλεις της χώρας κοι¬ 
νότητες που οργανώνονται στις συνοικίες, μέρος των φοιτητών, συνδικάτα, 
εργάτες στα εργοστάσια, οικολόγοι και άλλοι παύουν να περιμένουν και ξε¬ 
κινούν σημαντικούς διεκδικητικούς αγώνες. Στο πολιτικό πεδίο, βλέπουμε 
ότι τα κόμματα φθείρονται για άλλη μια φορά σε παράλογες γραφειοκρατι¬ 
κές συγκρούσεις για να πάρουν μερίδιο στην εξουσία, σε αυτό που αποτε¬ 
λεί το πιο διεστραμμένο εκλογικό μοίρασμα. [...] 

Ο πρόεδρος Τσάβες μπήκε και παραμένει στο Μέγαρο Μιραφλόρες [*] α¬ 
κριβώς επειδή συμβιβάστηκε με συγκεκριμένους τομείς των κυρίαρχων τά¬ 
ξεων και επειδή θέτει σε εφαρμογή τα βασικά σχέδια της παγκοσμιοποίη¬ 
σης. Και γι’ αυτό υπολογίζει στην υποστήριξη του μεγάλου πολυεθνικού κε¬ 
φαλαίου, της συντηρητικής ηγεσίας των Ενόπλων Δυνάμεων και των πιο 
διακεκριμένων τομέων του Πενταγώνου. [...] 

Σήμερα, σε αντίθεση με το παρελθόν, είμαστε πάρα πολλοί αυτοί που κα¬ 
ταλαβαίνουμε ότι η επανάσταση είναι πάνω απ’ όλα μια ανελισσόμενη δια¬ 
δικασία ΑΓΩΝΑ ΑΞΙΩΝ ΕΝΑΝΤΙΑ ΣΕ ΑΞΙΕΣ, στην οποία σφυρηλατείται και 


ανθίζει ΕΝΑΣ ΝΕΟΣ ΠΟΛΙΤΙΣΜΟΣ. Ότι η κύρια α¬ 
ντίθεση της κοινωνίας μας είναι ανάμεσα στη 
ΧΕΙΡΑΦΕΤΗΣΗ και την ΠΑΓΚΟΣΜΙΟΠΟΙΗΣΗ. Ότι 
οι αντιλήψεις με βάση τις οποίες οικοδομείται αυ¬ 
τός ο νέος πολιτισμός είναι: η απόλυτη κυριαρχία 
του λαού απέναντι σε οποιονδήποτε καταπιεστή 
από το εξωτερικό ή από το εσωτερικό, η οικονο¬ 
μική και κοινωνική αυτοδιαχείριση για την οικο¬ 
δόμηση μιας οικονομίας που να αρμόζει στο λαό 
και να είναι τεχνολογικά ανεξάρτητη, η άμεση ά¬ 
σκηση της πολιτικής, κοινωνικής και στρατιωτι¬ 
κής εξουσίας από τις οργανωμένες κοινότητες, η 
διατήρηση, η προφύλαξη και η υπεράσπιση των 
φυσικών πόρων και του περιβάλλοντος κ.λπ. [...] 

Ούτε η διεφθαρμένη δημοκρατία του παλιού συμ¬ 
φώνου του Ρυηίο Πιο [**] ούτε ο καινούριος πα- 
γκοσμιοποιημένος μιλιταρισμός του Τσάβες μπο¬ 
ρούν να εγγυηθούν την ευτυχία του λαού. Μια νέα 
κοινωνική, πολιτική, στρατιωτική και πολιτιστική 
εξουσία των οργανωμένων κοινοτήτων είναι ο δρό¬ 
μος για να ξαναβρούμε την ουτοπία, εκεί όπου τα 
όνειρα ανακατεύονται με την πραγματικότητα και 
ο λαός είναι ο απόλυτος κυρίαρχος της μοίρας 
του. 


[*] ΡθΙβάο ΜίΓ3ίΙθΓβ5: το προεδρικό μέγαρο της Βενε¬ 
ζουέλας. 

[**] Σύμφωνο του ΡυπΙο Ρ'ήο: σύμφωνο που συνήψαν 
το 1958 οι κύριες (δεξιές) πολιτικές δυνάμεις της χώ¬ 
ρος, βάσει του οποίου μοιράζονταν όλη την πολιτική ε¬ 
ξουσία μεταξύ τους, αποκλείοντας «εξ ορισμού»οποι¬ 
αδήποτε συμμετοχή της Αριστερός και ωθώντας την ε¬ 
κτός (νόμιμης) πολιτικής ζωής. 

Επιλογή αποσπασμάτων, μετάφραση: Κ.Α. 


Χρήσιμες διευθύνσεις 


ΒΡΑΖΙΛΙΑ 

Μ5Τ (ΜονίπιίθηΙο άο Ιοε δίπ Τίθΐϊ3 - Κίνημα των Χωρίς Γη): 
ίιίίρ://νννι/νν.Γη$1.0Γ§.άΓ/ (πορτογαλικά - παραπέμπει σε ΙίπΚε 
στα αγγλικά, γαλλικά, ιταλικά) 

ΓΟΥΑΤΕΜΑΛΑ 

υΡΝΟ (ίΐπίοπ ΡθνοΙυαοπ3Π3 Ν3οίοπ3ΐ ΩυαΙθιηαΙΙθοσ): 
ίιΙίρ://\«νννν.υΓη§.οοπι/ (ισπανικά) 

ΕΚΟΥΑΔΟΡ 

ΟΟΝΑΙΕ (ΟοηίθάθΓ3θίοη άθ Ν3θίοπ3ΐίά3άθ5 Ιπάί§θΠ 35 άο 
Εϋϋ3άθΓ - Συνομοσπονδία Ιθαγενικών Λαών του Εκουαδόρ): 
ίιΗρ://οοπ3ί6.η3ίίνθννθά.θΓ§/ (ισπανικά) 


ΟοΙοπιάώ): άΗρ://άυΐ'η.υο$(1βάυ/~ί3ΐ'ο-θρ (ισπανικά, αγγλικά, 
ιταλικά, πορτογαλικά, γαλλικά, γερμανικά) 

ΕΙΝ (ΕίθΓοίΙο άθ ϋόθΓ3θίοη ΝθοιοιίβΙ): Τ)ίΐρ : //νννννν.θΙη- 
νοοβεχοπι (ισπανικά) 

ΜΕΞΙΚΟ 

ΕΖΙΝ (ΕίθΓοΚο Ζ3ρ3ΐϊ5ΐ3 άθ ϋβθΓσαοη ΝθοϊοπθΙ): 
όΗρ://νι/νννν.θζΙη. 0 Γ§/ 

ΠΕΡΟΥ 

ΜΡΤΑ (ΜονίπιίθηΙο ΡθνοΙυοίοηθπο Τυρβο Απιστα): 
ΙτΗρ://ν\ΛΛΛν.η3άίΓ.0Γ§/ιτ)ΐΐ3 (αγγλικά, ιταλικά, γιαπωνέζικα, 
τούρκικα, σερβοκροάτικα) 

νΟΖ ΡΕΒΕΙΩΕ : άΚρ://νννννν.νοζ-ΓθΙθθΙάθ.άθ/(στις ίδιες γλώσ¬ 
σες με την προηγούμενη διεύθυνση) 


Η. Π. Α. 

ΑΙΜ (Απίθπο3π Ιπάίσπ ΜονθπίθηΙ): 
Ιτί(ρ://νννννν.3ίΠ10νθΠ1θη1.0Γ§ 

ΜΩΜΙΑ ΑΒυ ύΑΜΑΙ_: όΗρ://νννννν.πιαΓηί3.0Γ§ 

ΚΟΛΟΜΒΙΑ 

ΡΑΡΟ (ΡυθΓΖ3$ Αιτη3θΐ35 ΡθνοΙυοίοη 3 Π 35 


ΧΙΛΗ 

ΠΟΛΙΤΙΚΟΙ ΚΡΑΤΟΥΜΕΝΟΙ: Ιι^ρ://νννννν.ρΓ 63 θ 5 .θΓ§/οόθρ 

ΗΛΕΚΤΡΟΝΙΚΑ ΠΕΡΙΟΔΙΚΑ ΑΝΤΙΠΛΗΡΟΦΟΡΗΣΗΣ 

ΡΕΒΕΙΙΟΝ: Ιι%//ννννν\/.Γθέ)θΙΐοη.θΓ§ 


Στο επόμενα «ΣΗΜΑΤΑ ΚΑΠΝΟΥ» η συνέχεια... 










Αρχίζουν συνομιλίες 
κυβέρνησης-συνδικάτων 
για την εκτόνωση της κρίσης 


Α ντιπρόσωποι της κυβέρνησης, των συνδικάτων, πανεπιστημίων και κοινωνικών 
οργανώσεων -μετά από μεσολάβηση της καθολικής εκκλησίας και πανεπιστη¬ 
μιακών κύκλων- άρχισαν ένα «διάλογο χωρίς όρους» στο πλαίσιο μιας προσπά¬ 
θειας εκτόνωσης της σοβαρότατης κρίσης που εδώ και τρεις περίπου εβδομάδες αντι¬ 
μετωπίζει η χώρα. 

Μαζικές διαμαρτυρίες ξέσπασαν στις 20 Μαρτίου όταν το κοινοβούλιο ψήφισε κατ’ αρ¬ 
χήν πρόγραμμα ιδιωτικοποιήσεων των κρατικών επιχειρήσεων ηλεκτρισμού και τηλε¬ 
πικοινωνιών. Είχαν ήδη προηγηθεί στις 17 Μαρτίου κινητοποιήσεις αγροτοπαραγωγών, 
οι οποίες χτυπήθηκαν βίαια από την αστυνομία με αποτέλεσμα να χάσει τη ζωή του έ¬ 
νας αγρότης ενώ την ίδια βίαιη αντιμετώπιση συνάντησαν σε διάφορα μέρη της χώρας 
οι κινητοποιήσεις απεργών νοσοκομειακών, δημοσίων υπαλλήλων, καθηγητών, δασκά¬ 
λων, λιμενεργατών, ταξιτζήδων, εργαζομένων σε διυλιστήρια πετρελαίου και φοιτητών. 
Δεκάδες φοιτητές έχουν συλληφθεί, ανάμεσά τους και ο πρόεδρος της Φοιτητικής Ομο¬ 
σπονδίας. 


ΚΟΙΤΑ ΡΙΚΑ 







11 


,ϋΕΙ· π'#&- 

ιοΝυε&χ· 




<=4 




Στις 20 Μαρτίου, στους δρό¬ 
μους του Σαν Χοσέ, διαδήλω¬ 
σαν περίπου 15.000 - 20.000 
άνθρωποι (αριθμός που έχει να 
εμφανιστεί από το 1970) δια- 
μαρτυρόμενοι ενάντια στην πο¬ 
λιτική του νεοφιλελευθερισμού, 
κυκλώνοντας το κοινοβούλιο 
κατά τη διάρκεια της ψηφοφο¬ 
ρίας. Τέσσερις φοιτητές κήρυ¬ 
ξαν απεργία πείνας, ενώ την ε¬ 
πόμενη ημέρα παρέλυσαν όλοι 
οι δρόμοι της πρωτεύουσας και 
μπλοκαρίστηκαν οι κεντρικοί 
δρόμοι που οδηγούν στα λιμά¬ 
νια της Καραϊβικής. 

Σε μια προσπάθεια να εκτονώ¬ 
σει την ένταση ο πρόεδρος της 
συντηρητικής κυβέρνησης 
της χώρας Μιγκέλ Άνχελ Ρο- 
ντρίγκες, βγήκε στην τηλεό¬ 
ραση όπου ανακοίνωσε ότι 
για 60 ημέρες αποσύρει όλα 
τα σχέδια νόμου από τις ει¬ 
δικές συνεδριάσεις του κοι¬ 
νοβουλίου τις οποίες προ¬ 
σωρινά ανέστειλε, ώστε να 
γίνουν οι συμφωνηθείσες μέ¬ 
σα από το διάλογο τροπο¬ 
ποιήσεις. 


Τα συνδικάτα απαιτούν να αποσυρθεί οριστικά το λεγόμενο «εκσυγχρονιστικό σχέδιο», 
ενώ η σοσιαλδημοκρατική αντιπολίτευση, ο ιδιωτικός τομέας και τα μέσα ενημέρωσης 
στηρίζουν τα σχέδια «εκσυγχρονισμού». 


Εκοϊααορ 


Τ η Δευτέρα 3 Απριλίου άρχισε στο 
Εκουαδόρ η διαδικασία αντικα¬ 
τάστασης του εθνικού νομίσμα¬ 
τος, του σούκρε, από το δολάριο. Η α¬ 
πόφαση αυτή του προηγούμενου προέ¬ 
δρου υπήρξε η αφορμή για τη μεγάλη ι- 
θαγενική και λαϊκή εξέγερση του Ιανου¬ 
άριου, η οποία όμως δεν άντεξε κάτω α¬ 
πό την πίεση της ηγεσίας του στρατού 
και των Η ΠΑ. Ο διορισμένος από το 
στρατό πρόεδρος Γκουστάβο Νομπόα, 
αντιπρόεδρος μέχρι εκείνη τη στιγμή, δή¬ 
λωσε ότι θα εφαρμόσει το πρόγραμμα 
του προκατόχου του για την αντικατά¬ 
σταση του σούκρε, παρά τις λαϊκές α¬ 
ντιδράσεις και την πιθανότητα ακόμα και 
εμφυλίου πολέμου. 

Για μερικούς μήνες το σούκρε και το δο¬ 
λάριο θα συνυπάρχουν στις συναλλαγές 
του Εκουαδόρ, ενώ οι αυξήσεις των τι¬ 
μών είναι συνεχείς και ραγδαίες. 

Ήδη έχουν εξαγγελθεί κινητοποιήσεις ε¬ 
νάντια στη «δολαριοποίηση» της οικο¬ 
νομίας, ενώ το Κοινοβούλιο των Λαών 
του Εκουαδόρ (αντι-κοινοβούλιο που έ¬ 
χει δημιουργηθεί από την ΟΟΝΑΙΕ, τη 
Συνομοσπονδία των Ιθαγενικών Λαών 
του Εκουαδόρ) κάλεσε το λαό να αντι- 
σταθεί και να αρνηθεί να παίρνει δολά¬ 
ρια στις συναλλαγές του ή να καταθέσει 
σούκρε στις τράπεζες. 



(Πηγή: ΗΕΒΕϋΟΝ 5/4/2000) 

Το νέο 


Δόγμα Μοηροε 

Ο Ρ3υΙ ΟονβιχΙβΙΙ, πρόεδρος της υποεπιτροπής Εξωτερικών Υποθέ¬ 
σεων της Γερουσίας των Η.Π.Α για το δυτικό ημισφαίριο, πρόσφα¬ 
τα αναφέρθηκε στα σχέδια για ένα νέο Δόγμα Μονρόε: η ουσία του 
συνίσταται στο μονομερές δικαίωμα στρατιωτικής επέμβασης εκ μέρους 
της Ουάσιγκτον σε χώρες της Λατινικής Αμερικής. 

Η αναφορά του ΟονβιτΙθΙΙ δεν δημιουργεί ένα νέο πολιτικο-νομικό προη¬ 
γούμενο, γιατί από την πρώτη δημόσια διακήρυξη του Δόγματος Μονρόε το 
1823 ο βορειοαμερικάνικος ιμπεριαλισμός έχει -περιοδικά και με επίσημο 
τρόπο- επιβεβαιώσει το «δικαίωμά του» στη μονομερή παρέμβαση, καθώς 
και την περιορισμένη κυριαρχία των εθνών, όπως συνέβη, για παράδειγμα, 
στο ονομαζόμενο «Πόρισμα Ροόσβελτ» το 1904. 


Ούτε αποτελεί νεοτερισμό ως πρακτική το «νέο δημοκρατικό δόγμα για την 
Αμερική», διότι η Ουάσιγκτον ποτέ δεν έπαψε να παρεμβάλλεται στις εσω¬ 
τερικές υποθέσεις των λατινοαμερικάνικων κρατών και να υπονομεύει (ή 
να ανατρέπει) οποιαδήποτε λατινοαμερικάνικη κυβέρνηση δεν αποτελούσε 
έναν δουλοπρεπή υπάλληλο των συμφερόντων της. 

Η σπουδαιότητα του ανανεωμένου Δόγματος Μονρόε, έγκειται, κυρίως, στο 
ότι παίρνει το χαρακτήρα απάντησης στο νέο κύμα εκδημοκρατισμού που 
διατρέχει τη Λατινική Αμερική και σείει συθέμελα τα νεοφιλελεύθερα καθε¬ 
στώτα. Από αυτή την άποψη, θα μπορούσε να συγκριθεί με το Δόγμα Εθνι¬ 
κής Ασφάλειας, το οποίο εφάρμοσε η Ουάσιγκτον ενάντια στα λατινοαμερι- 
κάνικα κινήματα εκδημοκρατισμού της δεκαετίας του 1970. 

0 στόχος του είναι ο ίδιος: η κρίση που διέρχονται τα καθόλου δημοφιλή λα- 
τινοαμερικάνικα καθεστώτα να μην οδηγήσει στη γενίκευση των λαϊκών κι¬ 
νημάτων εκδημοκρατισμού, τα οποία θα μπορούσαν να απειλήσουν την εκ¬ 
μετάλλευση και τη νεοαποικιακή κυριαρχία της Μεγάλης Πατρίδας. 

Η τελευταία Ετήσια Αναφορά για τα Ανθρώπινα Δικαιώματα της Ουάσιγκτον 
που έδωσε αφορμή για τις δηλώσεις του ΟονθΓάθΙΙ είναι σαφής όσον αφορά 
το θέμα: η βασική ανησυχία συνίσταται στο γεγονός ότι ο σεβασμός στα αν¬ 
θρώπινα δικαιώματα είναι «χαμηλός», γεγονός που κυοφορεί «απειλή για 
μια σταθερή διακυβέρνηση». 

0 ΟονθΓάοΙΙ εμβαθύνει σ’ αυτή τη σχέση και διαβλέπει δύο βασικές απειλές 
για τη βορειοαμερικάνικη κυριαρχία: α) τα καθεστώτα που αντιπροσωπεύ¬ 
ουν πραξικοπήματα «σε αργή κίνηση, όπου ο αρχηγός του κράτους εκλέ¬ 
γεται ελεύθερα αλλά έχοντας συνθλίψει τη δημοκρατία της χώρας του», ό¬ 
πως, για παράδειγμα, η περίπτωση του Περού, και β) οι διαδικασίες που 
γεννώνται ως απάντηση της έλλειψης δημοκρατίας, όπως η επανάσταση 
της Βενεζουέλας. 


Στην πρώτη περίπτωση, οι λατινοαμερικάνικες ψευτοδημοκρατίες αποβαί¬ 
νουν δυσλειτουργικές απέναντι στο ενδιαφέρον της Ουάσιγκτον 
για σταθερότητα. Κλείνοντας τους δρόμους σε μια συνταγ¬ 
ματική - ειρηνική αλλαγή, οδηγούν άθελά τους τον πληθυ¬ 
σμό να συνειδητοποιήσει την πραγματικά αντιδημοκρατι- 
κή φύση τους, οθώντας τα λαϊκά κινήματα σε πιο ριζο¬ 
σπαστικές μορφές οργάνωσης και διαμαρτυρίας, όπως 



συνέβη με την ιθαγενικο-λαϊκή εξέγερση στο Ε- 
κουαδόρ. 


Όμως, ακόμα κι αν η Ουάσιγκτον δεν είναι διατε¬ 
θειμένη να ανεχθεί τις διεφθαρμένες και ανόητες 
ελίτ να βάζουν σε κίνδυνο τη σταθερότητα στην 
«πίσω αυλή» της, ακόμα λιγότερο είναι διατεθει¬ 
μένη να το επιτρέψει σε λατινοαμερικάνικα κινή¬ 
ματα εκδημοκρατισμού. Η επανάσταση του Ούγο 
Τσάβες στη Βενεζουέλα και η λαϊκή εξέγερση στο 
Εκουαδόρ έχουν ανάψει το κόκκινο φως στην Ουά- 
σιγκτον για τον ίδιο λόγο: μια λαϊκή εξέγερση δι¬ 
αίρεσε τις Ένοπλες Δυνάμεις, αφαιρώντας από 
την εθνική ολιγαρχία και την Ουάσιγκτον τον ύ¬ 
στατο παράγοντα της κυριαρχίας της: τους στρα¬ 
τιωτικούς. 

Η συνάντηση των πατριωτικών και προοδευτικών 
τμημάτων των Ενόπλων Δυνάμεων με τα λαϊκά 
κινήματα εκδημοκρατισμού είναι ένδειξη μιας πρσ 
επαναστατικής ή επαναστατικής κατάστασης α¬ 
πέναντι στο νεοφιλελευθερισμό, σε ένα σημαντι¬ 
κό αριθμό λατινοαμερικάνικων χωρών. 

Το νέο Δόγμα του ΟονβΓάθΙΙ δεν αποτελεί παρά 
την προσπάθεια αντιμετώπισης αυτής της κατά¬ 
στασης. Το νέο Δόγμα όμως, πάσχει από μια α¬ 
νυπέρβλητη αντίθεση: εάν η Ουάσιγκτον έχει την 
πρόθεση να αντικαταστήσει τις διεφθαρμένες νε¬ 
οφιλελεύθερες ελίτ επειδή προκαλούν επικίνδυ¬ 
νες επαναστατικές διαδικασίες, θα πρέπει να στη¬ 
ρίξει τις πραγματικές δυνάμεις εκδημοκρατισμού, 
όπως είναι η επανάσταση στη Βενεζουέλα ή το 
λαϊκό-ιθαγενικό κίνημα στο Εκουαδόρ. Και οι δυ¬ 
νάμεις αυτές, δεν αποδέχονται να είναι ανδρεί¬ 
κελα των συμφερόντων της Ουάσιγκτον. 

Μένουν τα κόμματα της «κεντρο-αριστεράς». Εί¬ 
ναι λιγότερο διεφθαρμένα από τα νεοφιλελεύθε¬ 
ρα και αποδέχονται τη νεοαποικιοκρατία. Μπο¬ 
ρούν να λειτουργήσουν λοιπόν για 4 - 5 χρόνια. 
Μετά όμως; 

Εχλονές 

ιτ Έλ Ιαλβμο? 


Τ ην Κυριακή 12 Μαρτίου έγιναν στο Ελ Σαλβαδόρ βουλευτικές και δημοτικές 
εκλογές, οι οποίες σημαδεύτηκαν από τη μεγάλη νίκη του ΡΜΙΝ (Μέτωπο 
Φαραμπουντο Μαρτί). Συγκεκριμένα, στις βουλευτικές εκλογές το ΡΜΙΝ πή¬ 
ρε ποσοστό 39% και τις 31 από τις 84 έδρες, ενώ το δεξιό ΑΡΕΝΑ έμεινε στο 37% 
και στις 29 έδρες. Οι υπόλοιπες 24 έδρες μοιράστηκαν σε τέσσερα μικρότερα κόμ¬ 
ματα. Όσον αφορά τις δημοτικές εκλογές, το Φαραμπουντο Μαρτί κυριάρχησε σε 
78 δήμους (στους 14 με συνεργασία με άλλα κόμματα), ενώ το ΑΡΕΝΑ πήρε 124. 
Το ΡΜΙΝ νίκησε στις 8 από τις 14 πρωτεύουσες νομών, καθώς επίσης και στην 
πρωτεύουσα Σαν Σαλβαδόρ, όπου επανεξελέγη ο Έκτορ Σίλβα με 56,3%. Ρ1 πάντα 
υψηλή αποχή έφθασε στο 65%. 

Έτσι όπως διαμορφώνεται η κατάσταση, το ΡΜΙΝ θα πρέπει να επιδιώξει συμμα- 
χίες στη Βουλή για να μπορεί να ψηφίζει νόμους, ενώ, για να ξεπεραστεί το δικαί¬ 
ωμα βέτο του (δεξιού) προέδρου Φρανσίσκο Φλόρες, η αντιπολίτευση θα πρέπει να 
συγκεντρώνει 56 ψήφους ενώ τώρα έχει μόνο 55. Παρά τη νίκη του Μετώπου δια¬ 
μορφώνεται ένα πολιτικό σκηνικό αρκετά ασφυκτικό. 

Το Ελ Σαλβαδόρ είναι ακόμα μία χώρα όπου ευημερούν οι δείκτες της οικονομίας, 
αλλά οι άνθρωποι υποφέρουν. Η ανεργία, 33% το 1989, σήμερα έχει φθάσει γύρω 
στο 50%. Η εγκληματικότητα έχει φθάσει στα ύψη και αποτελεί πια ένα από τα μεί- 
ζονα κοινωνικά προβλήματα. Η πρωτεύουσα Σαν Σαλβαδόρ γίνεται τη νύχτα μια 
πόλη απειλητική, που ζει πίσω από κλεισμένες με σιδερένια ρολά πόρτες. Η κυ¬ 
κλοφορία στους δρόμους, τόσο μέσα στις πόλεις όσο και ανάμεσά τους, θεωρείται 
επικίνδυνη μετά τη δύση του ήλιου. 

Στις τελευταίες προεδρικές εκλογές (Μάρτιος 1999), ο δεξιός Φρανσίσκο Φλόρες 
νίκησε με ποσοστό 52%, έχοντας την υποστήριξη του πανίσχυρου κεφάλαιου της 
χώρας και των Η.Π.Α. και κάνοντας μια προεκλογική καμπάνια στηριγμένη στους 
άξονες: «Το Σαλβαδόρ θα γίνει ο τάφος των Κόκκινων», «Πατρίδα, όχι κομουνι¬ 
σμός» και άλλα συναφή. Το πρόγραμμα του Φλόρες ακολουθεί πιστά το νεοφιλε¬ 
λεύθερο μοντέλο και περιλαμβάνει εκτεταμένες ιδιωτικοποιήσεις. 

Η ένοπλη εξέγερση του Μετώπου Φαραμπούντο Μαρτί διήρκεσε από το 1980 (δο¬ 
λοφονία του επισκόπου Ρομέρο) μέχρι τον Ιανουάριο του 1992, οπότε υπογράφη- 



καν οι συμφωνίες κατάπαυσης του 
πυρός. Η ουσία των συμφωνιών δεν 
υλοποιήθηκε ποτέ, οι αγριότητες των 
παραστρατιωτικών και του στρατού 
έμειναν ατιμώρητες, ενώ βέβαια δεν 
έγινε καμία διανομή γης ούτε πάρ- 
θηκαν άλλα μέτρα ένταξης των τέ¬ 
ως ανταρτών στην οικονομική ζωή 
της χώρας. Από το 1992, το ΡΜΙΝ 
λειτουργεί ως νόμιμο πολιτικό κόμ¬ 
μα και είναι ο δεύτερος σε δύναμη 
πολιτικός σχηματισμός του Ελ Σαλ¬ 
βαδόρ. Έχει ηττηθεί σε όλες τις προ¬ 
εδρικές εκλογές, ενώ είχε κυριαρ¬ 
χήσει στις προηγούμενες βουλευτι¬ 
κές και δημοτικές εκλογές του 1997. 

Η προσαρμογή του ΡΜΙΝ στη νόμι¬ 
μη πολιτική ζωή συνάντησε αρκετές 
δυσκολίες, ενώ η διαμόρφωση των 
ιδεολογικοπολιτικών χαρακτηριστι¬ 
κών του προκάλεσε αρκετές τριβές 
στο εσωτερικό του. Με το 5ο του συ¬ 
νέδριο (6, 7 Δεκεμβρίου 1997) με¬ 
τατράπηκε οριστικά σε ενιαίο κόμ¬ 
μα, αποφασίζοντας τη διάλυση των 
τριών κομμάτων που το απάρτιζαν, 
ενώ επανεπιβεβαίωσε (στα χαρτιά 
τουλάχιστον) το σοσιαλιστικό του 
πρόγραμμα. Στο Εθνικό Συμβούλιο 
συμμετέχουν όλες οι τάσεις, αν και 
θεωρείται ότι κυριαρχεί η «δεξιά», η 
σοσιαλδημοκρατική τάση. Το γεγο¬ 
νός είναι ότι η εσωκομματική αντι¬ 
παράθεση είναι πολλές φορές αρκε¬ 
τά έντονη, καθώς ένα μέρος του Με¬ 
τώπου θέλει να μετατρέψει την έ¬ 
νταξη στη νόμιμη πολιτική ζωή σε 
ενσωμάτωση στο σύστημα, γεγονός 
όμως που δεν μπορεί εύκολα να γί¬ 
νει αποδεκτό από την «αριστερή» ε¬ 
σωκομματική τάση, που θέ¬ 
λει το ΡΜΙΝ πιο μαχητι¬ 
κό , πιο κοντά στην α¬ 
νατρεπτική του ιστό- 

ο Μάρτης 

Μα?αγοϊαης 


Τ ον περασμένο Μάρτη, η πρωτεύου¬ 
σα της Παραγουάης Ασουνσιόν γέ¬ 
μισε από διαδηλωτές που έφτασαν ε¬ 
κεί απ’ όλα τα διαμερίσματα της χώρας. 
Οι συνδικαλιστικές οργανώσεις αγροτών 
και εργατών κάλεσαν, για τις 27 του μή¬ 
να, σε μαζική διαδήλωση «ενάντια στην 
πείνα και το νεοφιλελευθερισμό» έξω α¬ 
πό την έδρα του Κογκρέσου. Περίπου 
40.000 άνθρωποι απ’ όλη τη χώρα έφτα¬ 
σαν στην πρωτεύουσα και διαδήλωσαν 
στους δρόμους της για πάταξη της δια¬ 
φθοράς, αγροτική μεταρρύθμιση και ενά¬ 
ντια στην οικονομική πολιτική και το σχέ¬ 
διο ιδιωτικοποιήσεων, την ίδια στιγμή που 
απεργίες στον δημόσιο τομέα και τις με¬ 
ταφορές βρίσκονταν σε εξέλιξη. Στο πλευ¬ 
ρό εργατών και αγροτών και η Εκκλησία, 
που ζητά πολιτική μη περιθωριοποίησής 
τους. 


Αυτές οι μεγάλες συγκεντρώσεις έγιναν 
με αφορμή τη συμπλήρωση ενός έτους α¬ 
πό τα δραματικά γεγονότα του Μάρτη του 
1999, του «Μάρτη της Παραγουάης». Τό¬ 
τε, η πολιτική ένταση και η διαμάχη με¬ 
ταξύ πολιτικών και στρατιωτικών είχε ο¬ 
δηγήσει στη δολοφονία του αντιπροέδρου 
της χώρας, Λουίς Μαρία Αργκάνια. Ως η¬ 
θικός αυτουργός της δολοφονίας κατηγο- 
ρήθηκε ο στρατηγός Λίνο Οβιέδο, οργα¬ 
νωτής του αποτυχημένου πραξικοπήματος 
του 1996. Ακολούθησαν μεγάλες διαδη¬ 
λώσεις με στόχο τον Οβιέδο και την κυ¬ 
βερνητική διαφθορά, ο στρατός και η α¬ 
στυνομία χτύπησαν με τελικό απολογισμό 
επτά διαδηλωτές δολοφονημένους. Ο πρό¬ 


εδρος της χώρας Ραούλ Κούμπας, ανα¬ 
γκάστηκε να παραιτηθεί και κατέφυγε στη 
Βραζιλία. Ο Οβιέδο κατέφυγε στην Αργε¬ 
ντινή, όπου ο τότε πρόεδρος της χώρας 
Μένεμ του παραχώρησε πολιτικό άσυλο. 
Προεδρικά καθήκοντα ανέλαβε ο Λουίς 
'Ανχελ Γκονσάλες Μάκτσι, με βασικό στό¬ 
χο την πάταξη της διαφθοράς. Ένα χρόνο 
μετά, η αποτυχία της κυβέρνησής του στην 
οικονομική πολιτική και τον αγώνα ενά¬ 
ντια στη διαφθορά ξαναγεμίζει την 
πρωτεύουσα με διαδηλωτές που 
ζητούν επιτέλους μια ριζική αλ¬ 
λαγή στα πολιτικά και οικονο¬ 
μικά πράγματα της χώρας. 




ιστορία της Παραγουάης έχει να επιδείξει μια σειρά σκληρών δι- 
κτατορικών κυβερνήσεων με θύματα πάντοτε τους οικονομικά α¬ 
σθενείς και -πρωτίστως- τους ιθαγενείς. 


Οι Ισπανοί, που πρωτοεμφανίστηκαν στην περιοχή το 1524, ίδρυσαν μερι¬ 
κά χρόνια αργότερα την Ασουνσιόν, πόλη σημαντική, απ' όπου διηύθυναν 
τις εξερευνητικές και κατακτητικές αποστολές στην ευρύτερη περιοχή. Στην 
Παραγουάη δεν βρήκαν τα τόσο ποθητά πολύτιμα μέταλλα. Η αγροτική κοι¬ 
νωνία βασίστηκε στην εκμετάλλευση των ιθαγενών μέσω των ενκομιέντας 
(θηοοπιϊσηάαΒ). Σύμφωνα με το σύστημα αυτό, ο βασιλιάς της Ισπανίας πα¬ 
ραχωρούσε σε Ισπανούς υπηκόους το δικαίωμα της είσπραξης από τους ι¬ 
θαγενείς των εισφορών ή των προσωπικών υπηρεσιών που -ως υπήκοοι πλέ¬ 
ον του βασιλιά της Ισπανίας- όφειλαν στο στέμμα. Σε αντάλλαγμα, οι νέοι 
«ιδιοκτήτες ανθρώπινων ζωών» όφειλαν να εκχριστιανίσουν τους ιθαγενείς. 
Η κατάσταση του ντόπιου πληθυσμού χειροτέρευε μέρα με τη μέρα. Οι ι¬ 
θαγενείς βρήκαν καταφύγιο -κι αυτή τη φορά με αντάλλαγμα τον εκχρι- 
στιανισμό τους- στους Ιησουίτες που έδρασαν στην περιοχή μετά το 1600, 
δηλώνοντας την αντίθεσή τους στην απάνθρωπη και σκληρή εκμετάλλευ¬ 
ση των ιθαγενών από τους αποίκους. Από την αρχή οι Ιησουίτες στάθηκαν 
εμπόδιο στα σχέδια πολλών αποίκων και, μετά από κάποιες εξεγέρσεις των 
ιθαγενών, τελικώς εκδιώχθηκαν από την περιοχή. 


Η Παραγουάη και η πρωτεύουσα Ασουνσιόν πέρασαν σε δεύτερη μοίρα με 
την ίδρυση της Αντιβασιλείας του Ρίο ντε λα Πλάτα (νΐιτθίηαίο άθΙ Πιο άθ 13 
ΡΙ3Ϊ3), το 1777, με πρωτεύουσα το Μπουένος Άιρες. Η Παραγουάη έγινε ε¬ 
παρχία της κυβέρνησης του Μπουένος Άιρες. 


Το 1810-11 διεξάγεται ο πόλεμος για την ανεξαρτησία της χώρας απέναντι 
στους Ισπανούς και το Μπουένος Άιρες. Η ανεξαρτησία διακηρύσσεται το 
1813. Η πρώτη κυβέρνηση της ανεξάρτητης πλέον χώρας είναι προσωπι¬ 
κή υπόθεση του Ροντρίγκες ντε Φράνσια, που κυβερνά απολυταρχικά. Οι 
κυβερνήσεις διαδέχονται η μία την άλλη και με την πάροδο του χρόνου οι 
μεγάλοι γαιοκτήμονες βλέπουν την έκταση των εδαφών τους να αυξάνεται 
συνεχώς σε βάρος της δημόσιας περιουσίας. 

Στα τέλη του περασμένου αιώνα ιδρύεται το ρεπουμπλικανικό Ρ 3 ΐ 1 ίάο 
0οΙογ30ο, που από το 1880, με την εξαίρεση μικρών διαλειμμάτων, διατη¬ 
ρείται στην εξουσία μέχρι σήμερα. 


Η Παραγουάη πήρε μέρος σε δύο πολέμους: την πρώτη φορά (1865-1870) 
ενάντια στην Τριπλή Συμμαχία μεταξύ Αργεντινής, Ουρουγουάης και Βρα- 













ζιλίας. Τα σχέδια των κυβερνώντων της χώρας για πιο ενεργή συμμετοχή στα θέματα της 
ευρύτερης περιοχής και για πιθανή διέξοδο στη θάλασσα, την οδήγησαν σε έναν κατα¬ 
στροφικό πόλεμο που σαν αποτέλεσμα είχε, εκτός από εδαφικές απώλειες, το θάνατο του 
20% του πληθυσμού από τον πόλεμο, το λιμό και τις επιδημίες. 

Αιτία για τον Πόλεμο του Τσάκο (1932-1935), με αντίπαλη χώρα τη Βολιβία, ήταν οι υπο¬ 
ψίες για πετρέλαιο στην περιοχή. Μεγάλες πετρελαϊκές εταιρείες υποστήριξαν ανοιχτά εί¬ 
τε τη μία είτε την άλλη χώρα (η δίαηάαιτΙ ΟίΙ τη Βολιβία, ενώ η 5 ΙίθΙΙ την Παραγουάη). Με 
τη συνθήκη ειρήνης του 1935, αποδόθηκαν στην Παραγουάη τα 3/4 των αμφισβητούμε¬ 
νων περιοχών, αλλά -τί ειρωνεία!- μέχρι σήμερα δεν έχει βρεθεί σταγόνα πετρελαίου στο 
Τσάκο. Με τη λήξη του πολέμου ξεσηκώνονται μεγάλες διαμαρτυρίες για αγροτική με¬ 
ταρρύθμιση. Τον επόμενο χρόνο (1936) ο συνταγματάρχης Ραφαέλ Φράνκο παίρνει την ε¬ 
ξουσία με πραξικόπημα. 

Το 1954, ο στρατηγός Αλφρέδο Στρέσσνερ παίρνει την εξουσία, υποστηριζόμενος από το 
Ραιΐΐόο ΟοΙοΓαόο και κυβερνά για 35 χρόνια μία από τις πιο σκληρές και διεφθαρμένες δι¬ 
κτατορίες που γνώρισε ο κόσμος. Ο Στρέσσνερ ανατράπηκε από τον στρατηγό Αντρές Ρο- 
ντρίγκες, το Φεβρουάριο του 1989. Τα επόμενα χρόνια αποκαθίστανται οι πολιτικές ελευ¬ 
θερίες, οι πολιτικοί εξόριστοι επιστρέφουν, συγγράφεται το Σύνταγμα του 1992 και προ¬ 
κηρύσσονται προεδρικές εκλογές για το 1993. 0 υποψήφιος του Ραώάο ΟοΙοταάο, Χουάν 
Κάρλος Γουασμόσυ εκλέγεται πρόεδρος. Σύμφωνα με το Σύνταγμα, ο πρόεδρος της χώ¬ 
ρας εκλέγεται με άμεση ψηφοφορία για θητεία πέντε ετών, χωρίς δικαίωμα επανεκλογής. 
0 ίδιος διορίζει επταμελές υπουργικό συμβούλιο. Μαζί με τον πρόεδρο, εκλέγονται και οι 
αντιπρόσωποι της Βουλής των Αντιπροσώπων (0όπΐ3Γ3 άθ ϋΐρυί3άο$) και της Γερουσίας 

(δθΠ300). 

Στις επόμενες προεδρικές εκλογές, το Μάη του 1998, εκλέγεται ο, επίσης υποψήφιος του 
Ρ3Γΐϊόο 0οΙογ30ο, Ραούλ Κούμπας που εγκατέλειψε τη χώρα μετά τα γεγονότα του Μάρτη 
του 1999. 

Τα γεγονότα αυτά αντικατοπτρίζουν τη μεγάλη διαμάχη μεταξύ στρατιωτικών και πολιτι¬ 
κών. Οι στρατιωτικοί, παραδοσιακά κυβερνήτες της χώρας, είδαν με την πτώση του Στρέσ¬ 
σνερ και την αποκατάσταση της δημοκρατίας ότι ακόμα και μέσα στο κόμμα που πάντοτε 
τους έδινε την υποστήριξή του, το Ραιΐϊάο 0οΐ3Γ3όο, χάνουν την επιρροή, αφού οι πολιτι¬ 
κοί θέλουν να έχουν πλέον τον πρώτο λόγο. Ο ισχυρός Λίνο Οβιέδο αποπειράται, το 1996, 
να «αποκαταστήσει» τα πράγματα υπέρ των στρατιωτικών. Αποτυγχάνει, αποστρατεύεται, 
αλλά είναι ο ίδιος πάλι που διατάζει την εκτέλεση του αντιπροέδρου του Ραιΐΐόο 0οΙθΓ3όο 
Λουίς Μαρία Αργκάνια. Ίσως και ο ίδιος να μην υπολόγιζε ότι η αντίδραση των Παραγου- 
ανών θα ήταν τόσο δυνατή και αναγκάζεται να φύγει από τη χώρα. Του δίνεται πολιτικό ά¬ 
συλο στην Αργεντινή από τον πρόεδρο Μένεμ, αλλά αναγκάζεται να εγκαταλείψει και αυ¬ 
τήν μετά τη λήξη της θητείας του Μένεμ, αφού το σύνολο σχεδόν των Αργεντινών στρέ¬ 
φεται εναντίον του. Σήμερα, κανείς δεν ξέρει που κατοικεί, φυγάς από την Παραγουάη, 
φυγάς από την Αργεντινή, ανεπιθύμητος παντού. Αξίζει να σημειωθεί ότι επίσημα η Πα¬ 
ραγουάη έχει ορίσει αμοιβή 100.000 δολαρίων για όποιον/ους βοηθήσει/ουν να συλληφθεί 
ο Οβιέδο, ζωντανός ή νεκρός! 

Σ ήμερα, η Παραγουάη ζει τις επιπτώσεις των πολλών δικτατοριών που κυβέρνησαν 
τη χώρα, και ειδικά της μακρόχρονης δικτατορίας του Στρέσσνερ. Η οικονομική κρί¬ 
ση που περνά η χώρα από το 1995 και τα σχέδια για ιδιωτικοποιήσεις και νεοφιλε¬ 
λεύθερη οικονομική πολιτική φαντάζουν απειλητικά για τους πολλούς, γΓ αυτούς που δεν 
τους χωρά η νέα τάξη πραγμάτων. Το αίτημα για αγροτική μεταρρύθμιση παραμένει ζω¬ 
ντανό, όπως ήταν πάντοτε ζωντανό και επίκαιρο σε όλη τη σύγχρονη ιστορία της χώρας. 

Ακόμα, μοιάζει ότι το Ρ3ΐ1ίάο ΟοΙθΓ3όο είναι το μοναδικό κόμμα που έχει πρόσβαση στην 
κυβέρνηση, είτε κερδίζοντας εκλογές είτε στηρίζοντας δικτάτορες. Πάντως, φαίνεται ότι 
και μέσα στις τάξεις του θέλουν πλέον να ξεμπερδεύουν με τους στρατιωτικούς, τους πά¬ 
ντοτε επικίνδυνους και με μεγάλη παράδοση. 

Από την άλλη, η διάθεση διαφυγής από το μαύρο παρελθόν και οι φωνές διαμαρτυρίας για 
το αβέβαιο μέλλον που επιφυλάσσεται στους κατοίκους της χώρας πολλαπλασιάζοντας 

Ν.Κ. 


Η Παραγουάη (έκταση 
406.752 τετρ. χλμ.) 
βρίσκεται μεταξύ Βρα¬ 
ζιλίας, Αργεντινής και Βολιβίας. 
Μαζί με τη Βολιβία, είναι οι μό¬ 
νες χώρες της Λατινικής Αμε¬ 
ρικής, που δεν βρέχονται από 
θάλασσα. Χρωστά το όνομά της 
στον ποταμό Παραγουάη, που 
τη διασχίζει κάθετα και τη χω¬ 
ρίζει σε δύο τμήματα: στα δυ¬ 
τικά του ποταμού βρίσκεται το 
Τσάκο, στεπώδης έκταση με 
πολύ αραιή βλάστηση, όπου 
παρατηρούνται υπερβολικές 
θερμοκρασίες και περίοδοι πα- 
ρατεταμένης ξηρασίας. Το α¬ 
νατολικό τμήμα της χώρας εί¬ 
ναι πεδινό, εύφορο, με πολλές 
βροχοπτώσεις και συγκεντρώ¬ 
νει το 95% του πληθυσμού της 
Χώρας. 


Το 75% των Παραγουανών 
(συνολικός πληθυσμός: 
5.400.000 κάτοικοι) είναι μι- 
γάδες, απόγονοι Ισπανών αποί- 
κων και ινδιάνων Γκουαρανί. 
Το 20% είναι απόγονοι Ευρω¬ 
παίων μεταναστών, συμπερι¬ 
λαμβανομένων των μελών της 
αίρεσης των Μεννονιτών (πε¬ 
ρίπου 10.000), που ζουν στις 
κλειστές τους ιδιόμορφες κοι¬ 
νότητες με τα αυστηρά τους ή¬ 
θη, απολαμβάνοντας κάποια οι¬ 
κονομικά προνόμια από την κε¬ 
ντρική κυβέρνηση. Ακόμα, θα 
βρει κανείς Γιαπωνέζους, Βρα¬ 
ζιλιάνους και Κορεάτες. Το υ¬ 
πόλοιπο του πληθυσμού είναι ι¬ 
θαγενείς και ζουν κυρίως στο 
Τσάκο, όπως οι Νιβακλέ και οι 
Λένγκουα (περί τους 10.000 
κάθε φυλή) και οι Αγιόρε, μικρή 
φυλή που δεν έχει παρά ελάχι¬ 
στες επαφές με τον υπόλοιπο 
κόσμο. Όπως και στις υπόλοι¬ 
πες χώρες της αμερικανικής η¬ 
πείρου, οι ιθαγενείς βρίσκονται 
στη χειρότερη θέση, αφού το 
μοντέλο ανάπτυξης (ή μη-ανά- 
πτυξης) του σύγχρονου κόσμου 
δεν χωρά αυτούς τους «αμετα¬ 
νόητους» και, όλο και περισσό¬ 
τερο, τους στερεί το δικαί¬ 
ωμα να ζουν κάτω 
από άλλες, δια¬ 
φορετικές συν¬ 
θήκες που έ¬ 
χουν επιλέξει 
οι ίδιοι. 







ΒθΛΙΒΙΑΙτο οψιμότερο σημείο τΐ)ς 

ΐ) χοινωνκκν) όοσαρ έσχεκα 



Η αφορμή που προκάλεσε ένα είδος ακήρυχτης γενικής απεργίας εί¬ 
ναι η αντίθεση στη συμφωνία που υπέγραψε η κυβέρνηση τον προη¬ 
γούμενο χρόνο με ένα διεθνές κονσόρτσιουμ (Α§ιΐ 3 δ όθΙ Τυη 3 π) για 
την εκτέλεση ενός φιλόδοξου σχεδίου παροχής πόσιμου νερού και ύδρευ¬ 
σης των κεντρικών πεδιάδων της χώρας, συνολικής αξίας άνω των 200 ε- 
κατομυρίων δολαρίων καθώς και το ζήτημα της διανομής γης σε αγροτικές 
περιοχές. Η 0οογ0ϊιί30ογ3 άθ ϋθίθΠ53 άσ Α§υ 3 (Συντονιστικό για την Υπε¬ 
ράσπιση του Νερού) -συντονιστικό που περιλαμβάνει συνδικαλιστικές και 
κοινωνικές οργανώσεις και ηγείται των κινητοποιήσεων- αντιτίθεται στην 
εκχώρηση του έργου στο ξένο κεφάλαιο και στην κατά 400% αύξηση της 
τιμής του νερού το τελευταίο διάστημα. Από τον Ιανουάριο βρίσκεται σε 
διαρκείς κινητοποιήσεις με επίκεντρο την ΟοοΙΐ3ύ3ΐτιό3, στην οποία έχουν 
προστεθεί πολλές περιοχές της χώρας, κλείνοντας τους κεντρικούς δρό¬ 
μους με μπλόκα. 


Την Πέμπτη 6/4, στην Κοτσαμπάμπα, κατά τη διάρκεια 6ή- 
μερων συνεχών κινητοποιήσεων οι οποίες περιελάμβαναν 
απεργία των μέσων μεταφοράς και κλείσιμο όλων των ε¬ 
μπορικών καταστημάτων και των καταστημάτων τροφί¬ 
μων, περίπου 1.000 διαδηλωτές κύκλωσαν αυθόρμητα τα 


3 ΝΕΚΡΟΙ, ΤΡΑΥΜΑΤΙΕΣ, 
ΣΥΛΛΗΨΕΙΣ 


κτίρια της τοπικής κυβέρνησης, της Νομαρχίας 
και της τοπικής αστυνομίας αρνούμενοι -παρά τις 
παρεμβάσεις της ΟοοτάίηαάΟΓδ και της εκκλησίας- 
να αφήσουν οποιονδήποτε να αποχωρήσει, εάν 
δεν πάρουν πρώτα απάντηση στα αιτήματά τους. 
Την ίδια μέρα το βράδυ, οπότε και είχε προ¬ 
γραμματιστεί να αρχίσει ο διάλογος ανάμεσα στην 
ΟοΓάίηβάοΓα και τις τοπικές αρχές ακούστηκαν ή¬ 
χοι από την άγρια επίθεση της αστυνομίας με α- 
σφυξιογόνα και η συνεδρίαση διακόπηκε. Μέσα 
σε λίγα λεπτά, 12 στελέχη συνελήφθησαν μέσα 
στο χώρο της συνεδρίασης, ενώ η αστυνομία συ¬ 
νέχισε τις συλλήψεις συνδικαλιστών, φοιτητών 
και πολιτών, γεγονός λόγω του οποίου πολλοί βρί¬ 
σκονται σήμερα στην παρανομία. 

Απέναντι στην κατάσταση που η ίδια η πολιτική 
της δημιούργησε, η κυβέρνηση του Ούγο Μπάν- 
σερ κήρυξε τη χώρα σε «κατάσταση πολιορκίας» 
για περίοδο 90 ημερών και έβγαλε το στρατό 
στους δρόμους της χώρας με αποτέλεσμα την α¬ 
κόμα μεγαλύτερη οργή του κόσμου. Άρχισαν να 
στήνονται οδοφράγματα με κλαδιά δέντρων, λά¬ 
στιχα αυτοκινήτων, πέτρες, σπασμένα μπουκά¬ 
λια, κάνοντας αδύνατη την κυκλοφορία. 

Πυκνές στήλες καπνού και δακρυγόνων κάλυπταν 
μέχρι το Σάββατο αργά το βράδυ τον ουρανό της 
Κοτσαμπάμπα, σκηνικό βιαιότατων συγκρούσε¬ 
ων μεταξύ πληθυσμού, αστυνομίας και στρατού. 
Σύμφωνα με νοσοκομειακές πηγές, τουλάχιστον 
5 άτομα μεταφέρθηκαν χτυπημένα από σφαίρες, 
ενώ ένας φοιτητής είναι νεκρός και περίπου 35 
άτομα τραυματισμένα. Σύμφωνα με πηγές των ε- 
ξεγερμένων, στο δρόμο ανάμεσα στο Ορούρο και 
την Λα Πας δύο αγρότες σκοτώθηκαν σε συ¬ 
γκρούσεις με το στρατό, ο οποίος προσπαθούσε 
να ξηλώσει τα οδοφράγματα. Αν και ακόμα δεν έ¬ 
χει ανακοινωθεί ο ακριβής αριθμός των συλλη- 
φθέντων, η αστυνομία μιλάει για τουλάχιστον 17 
άτομα στην Κοτσαμπάμπα και 4 στη Λα Πας. 



















ΚΑΛΕΣΜΑ ΓΙΑ ΔΙΕΘΝΗ ΔΡΑΣΗ 


ΝΑ ΣΩΣΟΥΜΕ ΤΗ ΖΩΗ ΤΟΥ 

ΜΟΥΜΙΑ 
ΑΜΠΟΥ 
ΤΖΑΜΑΛ! 

Σ ύμφωνα με τον Λέοναρ- 
νχ Γουάινγκλας, δικηγόρο 
του Μούμια, το διάστημα μέ¬ 
χρι τον Ιούνιο θα είναι κρίσιμο, αφού ο δι¬ 
καστής Γουίλιαμ Γιον θα αποφασίσει αν θα χορηγήσει το δι¬ 
καίωμα επανεξέτασης των διάτρητων στοιχείων που οδήγησαν 
στην καταδίκη του Μουμία το 1982. 



Για τις 13 Μαϊου καλούνται ήδη διαδηλώσεις στο Σαν Φραν- 
σίσκο και τη Φιλαδέλφεια, ενώ αυτή η μέρα προτείνεται και 
ως «διεθνής ημέρα δράσης» για τη σωτηρία της ζωής του Μού¬ 
μια: « Στις 13 Μαϊου οι δρόμοι των πόλεων ολόκληρου του κό¬ 
σμου πρέπει να πλημμυρίσουν από μια θάλασσα ανθρωπιάς, 
που θα απαιτεί την απονομή δικαιοσύνης χωρίς καμία καθυ¬ 
στέρηση», αναφέρεται στο κοινό κάλεσμα πολλών οργανώσε¬ 
ων των Η.Π.Α. 


Το συνδικάτο τύπου της Κοτσαμπάμπα κατήγγειλε την κα- 
μπάνια εκφοβισμού των δημοσιογράφων, τις βιαιότητες ε¬ 
νάντια στον πληθυσμό, και τις εισβολές στις κατοικίες ηγε¬ 
τών της 0θΟΓ0ίΠ3άθΓ3. 

Τόσο η εκκλησία όσο και τα κόμματα της αντιπολίτευσης τα 
οποία συμμετέχουν στον κυβερνητικό συνασπισμό, διαφώ¬ 
νησαν με την «κατάσταση πολιορκίας» και τάχθηκαν με την 
απαίτηση της ΟοοΓάίηαάοω για την άμεση άρση της και την 
ακύρωση της ιδιωτικοποίησης της παροχής νερού. 

Να σημειώσουμε ότι, εν μέσω όλων των παραπάνω ταρα¬ 
χών, η κυβέρνηση βρέθηκε αντιμέτωπη με κινητοποιήσεις 
αρκετών μονάδων διαφόρων αστυνομικών σωμάτων και πυ¬ 
ροσβεστών στην πρωτεύουσα Λα Πας, οι οποίες διαμαρτύ¬ 
ρονταν απαιτώντας αύξηση τουλάχιστον κατά 30% του μι¬ 
σθού τους, που δεν φτάνει ούτε τα 100 δολάρια μηνιαίως. 

Νεότερες πληροφορίες (10/4/2000) αναφέρουν: 

- Οι ταραχές στα αστυνομικά σώματα εκτονώθηκαν μετά α¬ 
πό συμφωνία για αύξηση κατά 50% των κατώτατων μισθών. 

- Στην «κρίση» της Κοτσαμπάμπα, υπάρχει κάποια πρότα¬ 
ση επίλυσης που περνάει μέσα από ακύρωση του συμβο¬ 
λαίου με την Α§υ35 άβΙ Τυηαιϊ, την οποία η κυβέρνηση φαί¬ 
νεται διατεθειμένη να συζητήσει. 

Πηγές αναφέρουν ότι ο εκπρόσωπος του κονσόρτσιουμ Α§υ35 
άθΙ Ταπ3ΐϊ πληροφόρησε την κυβέρνηση για την απόφαση 
της εταιρείας να ακυρώσει το συμβόλαιο και να αποχωρή¬ 
σει από τη Βολιβία, γεγονός που θεωρείται ότι θα ανοίξει το 
δρόμο για μια εκτόνωση της κρίσης, τουλάχιστον στην Κο¬ 
τσαμπάμπα. Παραμένει ανοικτό το ζήτημα της γης. 

(Πηγές: ΒΕΒΕίΙΟΝ, ΕΑ ΒΑΖΟΝ, 6ΒΑΝΜΑ 9/4/2000. 
Φωτό: Εφημερίδα Μ ΗΑΖΟΝ, ΙιίΙρ^/ννννν^.Ιθ-ΓΒΖοη.οοΓη,) 


Η ΗυΜΑΝ ΚΙ6ΗΤ5 
ννΑΊΌΗ ΒΡΑΒΕΥΕΙ 
ΤΗΝ ΑΛΕΧΑΝΔΡΑ ΜΑΤΟΥΣ 


ΧΙΛΗ 


Η Ηυπιαπ Ρϋ§1ι(5 Μαίοΐι ανακοίνωσε ότι η Χιλιανή δημο¬ 
σιογράφος Αλεχάνδρα Μάτους, βρίσκεται ανάμεσα στα 
πρόσωπα που βραβεύονται με το βραβείο ΗΕΕΕΜΑΝ - 
ΗΑΜΝΕΤ αυτό το χρόνο. Το βραβείο απονέμεται σε συγγραφείς 
και δημοσιογράφους που, κατά την άσκηση του επαγγέλματος 
τους, πέφτουν θύματα διώξεων. 


Η Μάτους είναι η συγγραφέας της «Μαύρης Βίβλου της Χι¬ 
λιανής Δικαιοσύνης» όπου εκθέτει και καταδεικνύει τη μεγά¬ 
λη διαφθορά που υπήρχε στο δικαστικό σύστημα της Χιλής κα- 
θόλη τη διάρκεια του καθεστώτος του στρατηγού Αουγκούστο Πι- 
νοτσέτ (1973-1990). Μόλις κυκλοφόρησε το βιβλίο -Απρίλιος 
1999- διατάχθηκε η απόσυρση όλων των αντιτύπων και στη συ¬ 
νέχεια η αστυνομία εισέβαλε στις εγκαταστάσεις του εκδοτικού 
οίκου για να κατάσχει όλα τα αντίτυπα που υπήρχαν εκεί. Το ίδιο 
έγινε σε πολλά βιβλιοπωλεία. Μπροστά στην πιθανότητα να συλ- 
ληφθεί και να οδηγηθεί στη φυλακή, η Μάτους έφυγε για την Αρ¬ 
γεντινή και στη συνέχεια για τις ΗΠΑ όπου ζήτησε πολιτικό άσυ¬ 
λο. Οι αρχές της Ουάσιγκτον, τη$ αναγνώρισαν το καθεστώς του 
πολιτικού πρόσφυγα. 


Η χιλιανή κυβέρνηση μέχρι σήμερα δεν έχει άρει 
την απαγόρευση του βιβλίου. 


Κομμάτια του κινήματος και διανοούμενοι κα- 
ταγγέλουν ότι οι πραγματικοί μηχανισμοί εξου¬ 
σίας (στρατός, δικαιοσύνη κ.λπ.) έχουν μείνει 
εντελώς άθικτοι από τη «δημοκρατική» αλλαγή. 

(Πηγή: ΒΕΒΕίΙΟΝ 6/4/2000) 

Πουέρτο Ρικο 

Ούτε μία 0όμ0α πια! 


Τ ο Βιέκες είναι το μεγαλύτερο από μια συστάδα νησ|ών τα οποία ανήκουν στο 
Πουέρτο Ρίκο, και βρίσκονται στα ανατολικά του. Στο Βιέκες, η αμερικάνικη 
ναυτική βάση λειτουργεί εδώ και 60 χρόνια, καταλαμβάνοντας 26.000 από τα 
33.000 εκτάρια της έκτασής του. Αποθηκευμένα στις εγκαταστάσεις της υπάρχουν 
κάθε είδους όπλα, ανάμεσά τους ναπάλμ, εξασθενημένο ουράνιο και διάφορα τοξι- 
κά υλικά. 


Εκτός από το να περιορίζει τους 9.000 περίπου κατοίκους του νησιού στο 1/3 της έ¬ 
κτασής του, αποτελεί παράγοντα πρόκλησης σοβαρών ασθενειών, καρκίνου και θα¬ 
νάτων. 

Στον Πόλεμο του Κόλπου, το 1991, έκαναν την εμφάνισή τους πύραυλοι εξασθενη- 
μένου ουρανίου. Τα αεροπλάνα των ενόπλων δυνάμεων, συμπεριλαμβανομένων αυ¬ 
τών του αμερικάνικου ναυτικού που έκαναν τις ασκήσεις τους στο Βιέκες, χρησιμο¬ 
ποίησαν το εξασθενημένο ουράνιο ενάντια στα ιρακινά τανκ. Οι ίδιοι πύραυλοι χρη¬ 
σιμοποιήθηκαν μαζικά στην επίθεση ενάντια στη Γιουγκοσλαβία το 1999. Οι πύραυλοι 
εξασθενημένου ουρανίου, συνεχίζουν να εκπέμπουν χαμηλά επίπεδα ακτινοβολίας 
και μετά την έκρηξή τους. 


Ο ϋοίΓάΐΌ δίηηοΐ, διευθυντής της περιβαλλοντικής οργάνωσης Κέντρο Διεθνούς Δρά¬ 
σης, δηλώνει: «Στις περιοχές που χρησιμοποιήθηκε εξασθενημένο ουράνιο, στον Πό¬ 
λεμο του Κόλπου, παρατηρήθηκε αύξηση του καρκίνου του πνεύμονα, του ήπατος 
και των νεφρών καθώς και αύξηση των τερατογεννέσεων». 

Στις 9/2/2000, ο δόκτωρ ϋου§ ΡοΚΚθ, πρώην υπεύθυνος του Πενταγώνου για το 
πρόγραμμα του εξασθενημένου ουρανίου, κατήγγειλε τη χρησιμοποίηση της ναυτι¬ 
κής βάσης του Βιέκες. Έκανε γνωστό ότι, στις 29/1/2000, υπεύθυνοι του Τμήματος 
Ενέργειας των ΗΠΑ παραδέχτηκαν -μετά από επίμονες αρνήσεις πολλών χρόνων- 
ότι υπάλληλοι των εγκαταστάσεών τους στο ΡαάυοαΙι του Κεντά κι, όπου παρα¬ 
σκευαζόταν εξασθενημένο ουράνιο, παρουσίαζαν σημαντικά υψηλά επίπεδα λευ¬ 
χαιμίας, λεμφώματος Ηοά§Κΐη, καρκίνου του προστάτη, των νεφρών, του ήπατος, 
των πνευμόνων και των σιελογόνων αδένων. 

Τα τρία τελευταία χρόνια, ο αριθμός των περιπτώσεων που παρουσιάζουν τους πα¬ 
ραπάνω τύπους καρκίνου έχει αυξηθεί σημαντικά, σύμφωνα με στατιστικά στοιχεία 
του Κέντρου Διάγνωσης και Περίθαλψης του Πληθυσμού του Πουέρτο Ρίκο. 

Ο Πορτορικάνος πυρηνικός επιστήμονας Ργ3πΚιθ ώπιοποζ, ανακοίνωσε ότι η μελέ¬ 
τη την οποία πραγματοποίησε -τέλη του 1999- στο έδαφος και τα νερά στις περιο¬ 
χές ρίψεων πραγματικών πυρών κατά τις ασκήσεις, αποκάλυψε επίπεδα ακτινοβο¬ 
λίας που έχει προκληθεί από εξασθενημένο ουράνιο, 15-41 ιόθιίΙ§θιί 5 (μονάδα μέ¬ 
τρησης ακτινοβολίας) την ώρα. 

Η δόση της ραδιενέργειας είναι σωρευτική και σε όλη του τη ζωή ένα άτομο δεν πρέ¬ 
πει να πάρει πάνω από 30 ΓθθηΙ§θΠδ. 

Σύμφωνα με τα στοιχεία που έκανε γνωστά η πρόεδρος της Επιτροπής Περιβαλλο¬ 
ντικής Υγείας της Ιατρικής - Χειρουργικής Σχολής του Πουέρτο Ρίκο, τα επίπεδα παι¬ 
δικής θνησιμότητας στο Βιέκες, αντί να μειώνονται, αυξάνουν δραματικά τα τελευ¬ 
ταία 20 χρόνια. Από 11,3 σε κάθε 1.000 κατοίκους τη δεκαετία του 70, σε 19,4 την 
περίοδο 1990-1995. 

Οι θάνατοι από καρκίνο στο Βιέκες, είναι κατά 40% αυξημένοι από τα ποσοστά του 
υπόλοιπου Πουέρτο Ρίκο. 

Με βάση τα παραπάνω στοιχεία, θεωρείται προφανές ότι το αμερικάνικο ναυτικό 
ψεύδεται όταν δηλώνει ότι δεν χρησιμοποιεί εξασθενημένο ουράνιο στις ασκήσεις 
του, παρόλο που αναγνωρίζει ότι το Βιέκες αποτελεί τη βασική περιοχή ρίψεων για 
το στόλο του Ατλαντικού. 


Εκτός από το εξασθενημένο ουράνιο, οι τεράστιες ποσότητες τοξικών υλικών που έ¬ 
χουν παραχθεί από τις, διάρκειας 60 περίπου χρόνων, ασκήσεις - φώσφορος, να¬ 
πάλμ, μόλυβδος, υδράργυρος, επηρεάζουν επίσης την υγεία των κατοίκων. 
Στης 19/4/1999, σε έναν «αποτυχημένο» βομβαρδισμό -το μοναδικό στον 
οποίο η αμερικάνικη πλευρά παραδέχτηκε ότι «κατά λάθος» χρησιμο- 
___ ποιήθηκε εξασθενημένο ουράνιο- σκοτώθηκε ο ιδιωτικός αστυνομικός 
ΜΜΛ βζνίά 83ΠΘ5 Βοάπηυθζ, και από την ημερομηνία εκείνη το ναυτικό στα¬ 



μάτησε τις ασκήσεις. 

Στις 31/1/2000, ο κυβερνήτης Ρθάιυ ΚοδδθΙΙο ανακοί¬ 
νωσε την απόφασή του να συμφωνήσει με την πρότα¬ 
ση του Κλίντον για την επαναλειτουργία της βάσης, 
συμφωνία που στοχεύει στο να επιβάλει τουλάχιστον 
για μια 5ετία ακόμα τις ασκήσεις και την παραμονή της 
βάσης, για ακαθόριστο χρόνο. 

Στις 21/2/2000, σε μια μεγάλη πορεία -περίπου 50.000 
ατόμων- που από ολόκληρη τη χώρα έφτασε στο νίοηβδ, 
διακηρύχθηκε η λαϊκή απαίτηση «ΟΥΤΕ ΜΙΑ ΒΟΜΒΑ 
ΠΙΑ», ενώ από την ημέρα που σκοτώθηκε ο Ροάπηυοζ 
από το βομβαρδισμό, οι κάτοικοι έχουν κατασκηνώσει 
στην περιοχή γύρω από την βάση, σε «πολιτικά στρα¬ 
τόπεδα ανυπακοής», στα οποία διαρκώς υπάρχει κό¬ 
σμος ο οποίος εναλλάσσεται. 

Ο κυβερνήτης αποφάσισε να αφήσει την τελική ετυ¬ 
μηγορία στο λαό, προχωρώντας σε δημοψήφισμα! 

Για να ουδετεροποιήσει τις εντυπώσεις από την αυξα¬ 
νόμενη αντίδραση που έχει προκαλέσει η απόφασή του, 
θέτει σε εφαρμογή ένα σχέδιο με τρεις άξονες: 

1. Να πείσει το λαό του Βιέκες να δεχθεί τη συνέχιση 
των ασκήσεων προσφέροντας ως αντάλλαγμα χρή¬ 
ματα για την ανάπτυξη της περιοχής και γη στους 
κατοίκους της. 

2. Να επιτύχει την υποστήριξη της προεδρικής από¬ 
φασης από τμήματα που σήμερα ανατίθενται στην 
παραμονή της ναυτικής βάσης. 

3. Εξαπολύει κύμα δυσφήμησης, παρενοχλήσεων και 
διώξεων ενάντια σε τμήματα που είναι επικεφαλής 
και συμμετέχουν ενεργά στην αγώνα ενάντια στη βά¬ 
ση. 

Το σχέδιο έχει ήδη τεθεί σε εφαρμογή! Πρόσφατα ανα¬ 
κοινώθηκε η επιστροφή στο λαό του Βιέκες 110 εκτα¬ 
ρίων γης. Ψηφίστηκε στο κοινοβούλιο προϋπολογισμός 
40 εκατομμυρίων δολαρίων για το λαό του Βιέκες. Ταυ¬ 
τόχρονα, κατηγορούνται θρησκευτικοί ηγέτες ότι σύ¬ 
ρονται σε αντιαμερικάνικες ενέργειες και διώκονται 
τμήματα της αριστερός και φοιτητές που αποτελούν 
τους πιο δραστήριους τομείς του αγώνα, καθώς και δη¬ 
μοσιογράφοι που τον στηρίζουν. 

Γ ια το κλείσιμο της ναυτικής βάσης του Βιέκες είναι σε 
εξέλιξη παγκόσμια καμπάνια αλληλεγγύης. 

(Πηγή: ΒΑΝΟΕΒΑ ΒΟΜ, ΒΕΒΕίΙΟΝ 21/10/99) 





















ΚΑΝΑΔΑ I 


Μειικο 


Ενάντια στην 
αοτννομιχι)) 0£α 

Π ερίπου τετρακόσιοι διαδηλωτές έκαναν πορεία στις 17 Φλεβάρη στην πόλη Σα- 
σκατσεουάν του Καναδά απαιτώντας την απονομή δικαιοσύνης για μια σειρά 
δολοφονιών ιθαγενών πολιτών (ΑβοπβίηαΙε) από την αστυνομία. 

Οι ιθαγενικής καταγωγής Κοάηθγ Ναίδίυε και Ιανγΐ'βηοθ ν7β§ηβΓ βρέθηκαν νεκροί σε 
διάστημα λίγων ημερών ο ένας από τον άλλο, και οι δύο κοντά στο πάρκο που βρί¬ 
σκεται στην άκρη της πόλης. Ο \Α/6§πθγ, του οποίου το πτώμα βρέθηκε στις 3 Φλεβά¬ 
ρη, είχε θεαθεί για τελευταία φορά κατά τη βίαιη προσαγωγή του με περιπολικό της 
αστυνομίας. Την επόμενη μέρα, ο επίσης ιθαγενής ΟθγθΙΙ Νί§ίιΙ κατάθεσε έγγραφο δια¬ 
μαρτυρίας εναντίον δύο αστυνομικών του Σασκατούν, υποστηρίζοντας ότι τον οδήγη¬ 
σαν με το περιπολικό στο ίδιο πάρκο, πή¬ 
ραν το παλτό του και τον διέταξαν να ε¬ 
πιστρέφει στο σπίτι του με τα πόδια. (Οι 
χειμερινές θερμοκρασίες στην περιοχή 
είναι πολύ κάτω από τους 0 βαθμούς). Η 
αστυνομία του Σασκατούν έθεσε σε δια¬ 
θεσιμότητα τους δύο αστυνομικούς που 
αναγνώρισε ο Νί§ίιί ως δράστες του πε¬ 
ριστατικού, και στη συνέχεια ζήτησε να 
διεξαχθεί έρευνα από τη Βασιλική Κα¬ 
ναδική Αστυνομία. 

Στην πορεία της 17ης Φλεβάρη συμμετείχαν πολλοί φοιτητές και ιθαγενείς. Ξεκίνησε 
με ολονυκτία στο Ομοσπονδιακό Κολέγιο του Σασκατσεουάν (31ΡΟ, όπου ο \Λ/θ§ηβΓ ή¬ 
ταν φοιτητής, και συνέχισε με πορεία στο αστυνομικό τμήμα. 

Η Ομοσπονδία των Ινδιάνικων Λαών του Σασκατσεουάν (Ρ3ΙΝ) ζήτησε δημόσια έρευ¬ 
να υποστηρίζοντας ότι δεν πρόκειται για μεμονωμένα περιστατικά. Ο πρόεδρος της 
Ομοσπονδίας Ρθίτγ ΒθΙΙθ§3γ0θ αποκάλυψε ότι έχουν κατατεθεί περισσότερα από 100 
έγγραφα διαμαρτυρίας από ιθαγενείς που έχουν ζήσει παρόμοιες εμπειρίες από την 
αστυνομία της πόλης. Ταυτόχρονα, ήρθαν στο φως κι άλλες περιπτώσεις θανάτων ι¬ 
θαγενών στην περιοχή του Σασκατούν στις οποίες εμπλέκεται η αστυνομία, όπως η πε¬ 
ρίπτωση του ΕΙογά ΟυείγΙιοιτι, που βρέθηκε παγωμένος έξω από το σπίτι του, λίγες ώ¬ 
ρες μετά την απελευθέρωσή του από αστυνομική κράτηση, και του Ραιχγ ΐΓοποόίΙά, 
που βρέθηκε νεκρός στο κρεβάτι του στις 19 Φλεβάρη, επίσης λίγο μετά την απελευ¬ 
θέρωσή του από την αστυνομία. 

Ο ΝθίΙ δίοηθοίιίΐά, 17 ετών, βρέθηκε νεκρός από το κρύο, σε ένα χωράφι στην άκρη 
της πόλης του Σασκατούν το Νοέμβρη του 1990. Ένας δεκαεξάχρονος φίλος του ή¬ 
ταν ο τελευταίος που τον είδε ζωντανό στο πίσω κάθισμα ενός περιπολικού να ουρ¬ 
λιάζει: «θα με σκοτώσουν! Θα με σκοτώσουν!», πέντε μέρες πριν βρεθεί το πτώμα του. 
Η οικογένεια του δΙοηθοήίΙά δεν έχει πάψει από τότε να ζητάει δικαιοσύνη. 

Στις 22 Φλεβάρη, ο ΟΙβπι ΟΝθγΤϊθγ, πρόεδρος των Μθίίδ του Σασκατσεουάν, και ο Θθίπίά 
Μοιίπ, πρόεδρος του Εθνικού Συμβουλίου των ΜβΙίε, ζήτησαν ανεξάρτητη δικαστική 
έρευνα για τα περιστατικά αυτά. Ο ΡήίΙ Ροηίαίπθ, αρχηγός του συνδέσμου των ιθαγε¬ 
νών, σε συνέντευξή του στη ΞΙβτ-ΡΡοβηίχ του Σασκατούν, είπε ότι οι ιστορίες αυτές 
δεν είναι παρά η κορυφή του παγόβουνου και αναμένονται μεγάλες αποκαλύψεις για 
την εκτεταμένη ρατσιστική δράση της αστυνομίας σε όλο τον Καναδά. 



Σ την οροσειρά Πετατλάν στην πολι¬ 
τεία Γκερέρο του Μεξικού δεν έ¬ 
χουν απομείνει παρά ελάχιστες 
λωρίδες δέντρων από αυτό που πριν δύο 
δεκαετίες περίπου ήταν ένα πυκνό δάσος. 

Ο Ροδόλφο Μοντιέλ, κάτοικος της περιο¬ 
χής, χωρίς δική του γη, μισοαναλφάβητος 
και αθεράπευτα ρομαντικός, αφιερώθηκε 
στην προστα¬ 
σία των ελάχι¬ 
στων δασικών 
περιοχών που 
απέμειναν, με 
την εξής απλή 
λογική: «Χω¬ 
ρίς δέντρα,τα 
σύννεφα συ¬ 
νεχίζουν το 
δρόμο τους, οι 
ακτίνες του ή¬ 
λιου προκα- 
λούν περισσό¬ 
τερη ζέστη, σαν καινούριες μπαταρίες. Χω¬ 
ρίς σκιά τα ποτάμια και τα ρυάκια στεγνώ¬ 
νουν, χωρίς νερό δεν υπάρχει συγκομιδή». 

Με αυτή την ανησυχία, για χρόνια προ¬ 
σπάθησε επίμονα να «ξυπνήσει» και άλλους 
κατοίκους της περιοχής. Το 1998 προχώ¬ 
ρησε στη συγκρότηση της Οργάνωσης Οι- 
κολόγων Αγροτών, η οποία κατόρθωσε με 
απεργίες και μπλόκα να ακυρώσει στην 
πράξη - τουλάχιστον μέχρι σήμερα - το συμ¬ 
βόλαιο πώλησης ξυλείας από την περιοχή, 
ανάμεσα σε μια μεξικάνικη και μια βορει- 
οαμερικάνικη εταιρεία. 

Ο αγώνας του τον έφερε σε σύγκρουση με 
τα συμφέροντα των κασίκες*, των στρα¬ 
τιωτικών και των εταιρειών ξυλείας και στις 
2/5/1999, συνελήφθη μαζί με τον συναγω¬ 
νιστή του Τεοντόρο Καράσκο. 

Κατηγορούνται ως αντάρτες και έμποροι 
ναρκωτικών. 


ΣΤΟΝ ΡΟΔΟΛΦΟ 
ΜΟΝΤΙΕΛ 
ΠΟΥ ΒΡΙΣΚΕΤΑΙ 
ΣΤΗ ΦΥΛΑΚΗ, 
ΒΡΑΒΕΙΟ 
ΠΕΡΙΒΑΛΛΟΝΤΟΣ 
601ΡΜΑΝ 
(ΙΣΟΔΥΝΑΜΟ ΜΕ 
ΝΟΜΠΕΛ 
ΟΙΚΟΛΟΓΙΑΣ) 


* κασίκες (οβαηυοε): τοπικοί άρχοντες, συνή¬ 
θως κομματάρχες του κυβερνητικού 
κόμματος ΡΗΙ. 


(Πηγή: Ημερήσια συνό- 
ψιση ειδήσεων ΓΖίΝ - 
Ζαπατιστικό Μέτωπο) 

ΣΧΟΛΕΙΑ ΓΙΑ ΤΗΝ 
ΤΣΙΑΠΑΣ (ΕδΟυΕίΑδ 
ΡΑΡΑ ΟΗΙΑΡΑδ) 

επιτροπή αλληλεγγύης από το Σαν 
Ντιέγκο των ΗΠΑ Έ301ΙΕΕΑ3 
ΡΑΡΑ ΟΗΙΑΡΑδ", σε συνεργασία 
με τις ιθαγενικές κοινότητες, διοργανώνει 
για το καλοκαίρι του 2000 εκπαιδευτικά κα¬ 
ραβάνια και ομάδες για το χτίσιμο σχολεί¬ 
ων, με πρόγραμμα εκπαιδευτικής και πολι¬ 
τιστικής ανταλλαγής με τον μεξικάνικη κοινωνία και τις κοινότητες των 
ιθαγενών Μάγιας. 

Καραβάνι 17:11/6-24/6 
Καραβάνι 18:25/6-8/7 
Καραβάνι 19:9/7 - 22/7 
Καραβάνι 20:23/7 - 5/8 


ΑΙΤΗΜΑ ΤΩΝ ΙΘΑΓΕΝΙΚΩΝ ΚΟΙΝΟΤΗΤΩΝ : 



ΠΡΟΤΑΣΕΙΣ ΓΙΑ ΕΚΠΑΙΔΕΥΤΙΚΑ ΕΡΓΑΣΤΗΡΙΑ 


Ε κπαιδευτικοί από το Μεξικό και άλλα μέρη του κόσμου καλού¬ 
νται να βοηθήσουν σε μια παραπέρα επεξεργασία του αυτό¬ 
νομου εκπαιδευτικού συστήματος που εφαρμόζεται στις ιθα- 
γενικές κοινότητες. «Οι δάσκαλοι και οι δασκάλες μας έχουν καινού¬ 
ριες και αποτελεσματικές ιδέες στον τομέα των μαθηματικών, των ι¬ 
σπανικών και της παιδαγωγικής ψυχολογίας. Είμαστε, όμως, ανοιχτοί 
σε κάθε ειλικρινή πρόταση-υπόδειξη», εξηγεί η Εκπαιδευτική Επιτρο¬ 
πή του Δευτεροβάθμιου σχολείου "1η Γενάρη" στο Οβεντίκ. 


Εκτός από τα εργαστήρια (ομάδες παρουσίασης- συζήτησης) που διορ- 
γανώνονται για τα παραπάνω θέματα, γίνονται δεκτές και σύντομες 
γραπτές προτάσεις που μπορούν να σταλούν στα γραφεία της 
επιτροπής. 

ΕδΟυΕΙΑδ ΡΑΡΑ ΟΗΙΡΑδ, Ονθηίίο, Α§υ 3503 ΐίθΠθ 5 II, 
ή στην ηλεκτρονική διεύθυνση : 

β$ΟΙΙθΐ3$ρ3Γ3θίΐΪ3ρ35@ηΐβΧΪΟθρθ3εθ.ΟΓ§ 


ΜεϊΙΚΟ 


Κ αθώς πλησιάζει ο χρόνος των προεδρι¬ 
κών εκλογών γίνεται ολοένα και πιο σα¬ 
φές ότι η νεοφιλελεύθερη λαίλαπα έχει 
κάνει δραματικά τα αδιέξοδα της μεξικανικής κοι¬ 
νωνίας με την προοπτι¬ 
κή ιδιωτικοποίησης των 
πάντων, αν είναι δυνα¬ 
τόν, και την πρόσδεση 
του Μεξικού στις ΗΠΑ 
—σήμερα παρά ποτέ ι¬ 
σχύει η ρήση του παππού του Κουαουτέμοκ Κάρ- 
δενας, σημερινού δημάρχου της Πόλης του Με¬ 
ξικού και υποψήφιου στις προσεχείς προεδρικές 
εκλογές, που ήταν κι αυτός πρόεδρος της χώρας 
στη δεκαετία του '30, «η δυστυχία του Μεξικού 
είναι ότι βρίσκεται τόσο κοντά στις ΗΠΑ!» 

Ο Σεδίγιο, ο πρόεδρος που απέρχεται, θα μείνει 
στην ιστορία του Μεξικού σαν ο πρόεδρος της 
σφαγής του Ακτεάλ (Δεκέμβριος 1997 — 45 ιθα¬ 
γενείς σφαγιάστηκαν από παραστρατιωτικούς με 
την κάλυψη των ειδικών δυνάμεων του μεξικανι- 
κού στρατού, στο Πεναλχό της Τσιάπας), ο πρό¬ 
εδρος του ψέματος — αυτός που υπέγραψε τη 
συμφωνία του Σαν Αντρές το 1996 με τους Ζα- 
πατίστας, αναγνωρίζοντας στα χαρτιά το δικαίω¬ 
μα αυτονομίας στους ιθαγενείς, για να κάνει τα ε¬ 
πόμενα χρόνια ό,τι περνούσε από το χέρι του για 
να μην εφαρμοστεί η συμφωνία. Η προεδρία του 
και η διακυβέρνηση της χώρας από το κόμμα του, 
το ΡΡΙ, υπήρξαν και είναι χρόνια βίας και κατα¬ 
πίεσης, σε μια χώρα που ακόμη και τα περίπτερα 
των δρόμων ελέγχονται από τις κάθε λογής μα¬ 
φίες, με μεγαλύτερη μαφία την ίδια την κυβέρ¬ 
νηση και την ανώτερη τάξη των πολιτικών της χώ¬ 
ρας. 


ΕΞΕΓΕΡΣΗ 

ΚΑΙ 

ΑΝΤΙΔΡΑΣΗ 



Η ΣΚΕΨΗ ΔΕΝ ΕΙΝΑΙ ΕΓΚΛΗΜΑ 
Πανεπιστήμιο χωρίς αστυνομία 
Διάλυση του αστυνομικού μηχανισμού στο υΝΑΜ 




















































τ Ανάμεσα 

Δυο 0ι με 


Στο πέρασμα των χρόνων, μετά τη ζαπατιστική εξέγερση του Ιανουάριου 
1994, έγινε σαφές και κάτι άλλο: ότι απέναντι στη μεξικανική αντίδραση, η 
μόνη ουσιαστική απάντηση μπορεί να δοθεί από εκείνα τα στρώματα της 
μεξικανικής κοινωνίας που οργανώνονται και εξεγείρονται, που διεκδικοόν 
μαζικά και δυναμικά τα στοιχειώδη δικαιώματα, κοινωνικά και πολιτικά, που 
τους στερούν. Οι Ζαπατίστας στην Τσιάπας ήταν η αρχή στη νέα περίοδο 
της αντίστασης -ας μην ξεχνάμε όμως ότι το Μεξικό είναι η χώρα με τη με¬ 
γάλη παράδοση της επανάστασης του Ζαπάτα, του Βίγια αλλά και των α¬ 
μέτρητων αγροτικών-ιθαγενικών εξεγέρσεων και των άλλων τόσων ένοπλων 
κινημάτων. Σε άλλες πολιτείες -Γκερέρο, Οαχάκα- εμφανίστηκαν τα ένο¬ 
πλα αντάρτικα του ΕΡΡ, ΕΡΡΙ, αλλά και στις πόλεις ποικίλα κινήματα συν¬ 
δικαλιστικά, με αποκορύφωμα, τον τελευταίο χρόνο, το μεγάλο φοιτητικό κί¬ 
νημα στην πρωτεύουσα αλλά και σε άλλες πόλεις, που αντιτάχθηκε στις ι¬ 
διωτικοποιήσεις στο χώρο της εκπαίδευσης αλλά και την προσπάθεια κα¬ 
τάργησης της αυτονομίας των πανεπιστημίων. 


Τ ο φοιτητικό κίνημα ξεκίνησε τον .Απρίλιο του 1999 και καθώς περ¬ 
νούσαν οι μήνες θύμισε τις μέρες του μεξικάνικου Μάη του “68 με 
την τραγική κατάληξη το Σεπτέμβριο εκείνης της χρονιάς (600 νε¬ 
κροί από την επίθεση του στρατού 
κατά των φοιτητών). Γιατί η απερ¬ 
γία του ΙΙΝΑΜ εξελισσόταν σε φοι¬ 
τητική εξέγερση που στηριζόταν α¬ 
πό την κοινωνία και με τη σειρά της 
στήριζε την πορεία της στη σύνδε¬ 
σή της με άλλους εξεγερμένους του Μεξικού —οι απεργοί-φοιτητές βρέ¬ 
θηκαν το καλοκαίρι του '99 στην Τσιάπας για να υπερασπίσουν τις εξεγερ- 




Η ΑΠΕΡΓΙΑ ΤΟΥ 
ϋΝΑΜ- ΑΥΤΟΝΟΜΟΥ 
ΠΑΝΕΠΙΣΤΗΜΙΟΥ ΤΗΣ 
ΠΟΛΗΣ ΤΟΥ ΜΕΞΙΚΟΥ 


ΦΑΚΕΛΩΜΑ 80 
ΔΗΜΟΣΙΟΓΡΑΦΩΝ 
ΠΟΥ ΚΑΛΥΠΤΑΝ 
ΤΗ ΣΥΓΚΡΟΥΣΗ ΣΤΗΝ 
ΤΣΙΑΠΑΣ 

Μ ετά την εξέγερση των Ζαπατίστας την 
1/1/1994, η μεξικάνικη κυβέρνηση, 
κατηγορούμενη από δεκάδες ανθρω¬ 
πιστικές οργανώσεις, από τις αποκαλύψεις και 
τις έρευνες του τύπου, έχοντας να αντιμετω¬ 
πίσει μια διεθνή καμπάνια που την έθετε στον 
πιο ασφυκτικό κλοιό που έχει γνωρίσει η σύγ¬ 
χρονη ιστορία, εκτίμησε ότι τα έντυπα μέσα 
πληροφόρησης του Μεξικού έδειχναν ιδιαίτε¬ 
ρη συμπάθεια στην υπόθεση των εξεγερμένων 
Ζαπατίστας. 

Η δΕϋΕΝΑ (Υπουργείο Εθνικής Άμυνας), ανέ¬ 
λαβε να σχεδιάσει μια «επικοινωνιακή στρατη¬ 
γική» που θα επέτρεπε να αντιμετωπίσουν πιο 
αποτελεσματικά την προπαγάνδα του ΕΖΕΝ - 
για πρώτη φορά στην ιστορία των ένοπλων ο¬ 
μάδων του Μεξικού, μια αντάρτικη ομάδα πε¬ 
τύχαινε μια τόσο πλατιά διάδοση των απόψε- 
ών της. 

Οι ειδικοί -σε θέματα επικοινωνιακής στρατη¬ 
γικής- των μυστικών υπηρεσιών συγκεντρώ¬ 
θηκαν και εκπόνησαν το Μάρτιο του 1999 την 
«Επικοινωνιακή Στρατηγική του Μεξικάνικου 
Στρατού». 

Αρχισαν, λοιπόν, να συντάσσονται λεπτομερείς 
φάκελοι για το ποιόν και τη δράση 80 περίπου 
διακεκριμένων δημοσιογράφων που κάλυπταν 
την σύγκρουση στην Τσιάπας. Η λίστα των φα¬ 
κέλων αυτών δημοσιοποιήθηκε στις 17/3/2000, 
στην ηλεκτρονική σελίδα ά/\η\ ν.Το2χοΓΠ 
{ΡβήοάίΒΓΠΟ 03]0 ρΓ65ίοη - Δημοσιογραφία Υπό 
Πιέσεις). Οι φάκελοι περιείχαν ανάλυση των 
πολιτικών απόψεων και του δημοσιογραφικού 
παρελθόντος των δημοσιογράφων, οι οποίοι τε¬ 
λικούς έπαιρναν τον χαρακτηρισμό του θετικού, 
αρνητικού ή ουδέτερου. 

Σύμφωνα με στοιχεία που ήρθαν στην επιφά¬ 
νεια, κάποιοι δημοσιογράφοι που εργάζονταν 
για τα κρατικά πρακτορεία ειδήσεων ΝΟΤΙΜΕΧ 
και ΕΧ0Ε18Ι0Ρ έλαβαν χρήματα και στρατιω¬ 
τικούς τίτλους ως αντάλλαγμα για την κάλυψη 
της σύγκρουσης με τρόπο θετικό για την κυ¬ 
βέρνηση. 

Όπως ήταν φυσικό, ο εκπρόσωπος των Ενό¬ 
πλων Δυνάμεων δήλωσε ότι δεν έχει κανένα 
σχόλιο και η δΕϋΕΝΑ διέψευσε τα περί 
κατασκοπείας και ατομικών φακέ¬ 
λων. 


(Πηγή. 


Εί ΡΑΙ8 (Μθάπά) 
19/3/2000 και 
\ηυμ/. Το2.οοηι) 





















150.000 ΣΥΜΦΩΝΑ ΜΕ ΤΟΥΣ ΟΡΓΑΝΩΤΕΣ 


ΠΑΡΑΝΟΜΟΙ ΚΑΙ ΕΞΕΓΕΡΜΕΝΟΙ 
ΚΑΤΕΛΑΒΑΝ ΤΟ ΣΟΚΑΛΟ 
ΣΤΗ ΣΥΝΑΥΛΙΑ ΤΟΥ ΜΑΝΟΥ ΤΣΑΟ 

πό πού βγήκε όλος αυτός 
ο κόσμος; Διασχίσαμε την 
πόλη την προηγούμενη η¬ 
μέρα και δεν συναντήσαμε ούτε μια α- 
φίσα. Πώς ενημερώθηκαν;», αναρωτιό¬ 
νταν οι μουσικοί του γκρουπ μετά το τέ¬ 
λος της συγκλονιστικής συναυλίας, της 
μεγαλύτερης ροκ συναυλίας που έγινε 
ποτέ στο Μεξικό. 

Από στόμα σε στόμα και μια υπόγεια διά¬ 
δοση της είδησης και οργάνωσης των ό¬ 
σων θα ακολουθούσαν. 

Ο Μανού Τσάο στην κεντρική πλατεία 
της πόλης του Μεξικού, το Σόκαλο, φο¬ 
ρώντας άσπρο μπλουζάκι με το κόκκινο 
αστέρι, το μαύρο χέρι και το σήμα του ΕΖΙΝ, αφιερώνοντας την συναυ¬ 
λία στα παιδιά του δρόμου, στις οικογένειες των πολιτικών κρατουμένων, 
στους φοιτητές πολιτικούς κρατούμενους και στον αγώνα τους για μια ε¬ 
λεύθερη και δωρεάν εκπαίδευση. Πάνω από τον κόσμο υψώνονταν δύο 
τεράστιες σημαίες, μια του ίΙΝΑΜ και η άλλη της ΟΟΗ, της Γενικής Α- 
περγιακής Επιτροπής. 

Τραγουδώντας κομμάτια από το ΟΙβηόβΒΐίηο, ακούγεται από τα μικρό¬ 
φωνα η φωνή του δαόοοπιοηάαηΐθ Μαι-οοδ και τα αιτήματα του ΕΖΙΝ και 
η τεράστια πλατεία γεμίζει υψωμένα χέρια που σχηματίζουν το σήμα της 
νίκης. Όταν έρχεται η σειρά του 5 θπογ Μ 3 (βηζ 3 (Ο Κύριος Σφαγέας), ο 
Μανού δείχνει το Προεδρικό Μέγαρο. 

«Υπάρχει κάποιος εδώ που δεν θεωρείται παράνομος; Μετανάστες, φοι¬ 
τητές, ιθαγενείς, αγρότες, απολυμένοι;» και αφιερώνει σε όλους το 
Μ3π§υβη3 Βοο§ιβ του Μπομπ Μάρλεϊ. 

«Ελευθερία σε όλους τους πολιτικούς κρατουμένους, ελεύθερη και δω¬ 
ρεάν εκπαίδευση, εκεί είναι το μέλλον» κατέληξε κλείνοντας τη συναυ¬ 
λία. 


(Πηγή: Μ ΜΠΝΑΟΑ 2/4/2000) 






μένες ιθαγενικές κοινότητες από τις επιθέσεις των 
παραστρατιωτικών και του ομοσπονδιακού στρα¬ 
τού. Οι φοιτητές είχαν από την αρχή τη δική τους 
ανεξάρτητη συγκρότηση: επιτροπές στις σχολές, 
συντονιστική απεργιακή επιτροπή, αποφάσεις μέ¬ 
σα από διαρκείς, επαναλαμβανόμενες συνελεύ¬ 
σεις. Η επιμονή των απεργών στο προφανές δί¬ 
κιο του αγώνα τους ενάντια στην ιδιωτικοποίηση 
της εκπαίδευσης καΓτην κατάργηση της αυτονο¬ 
μίας των πανεπιστημίων, που στρέφεται πρώτα 
και κύρια κατά της πρόσβασης των φτωχών λαϊ¬ 
κών στρωμάτων στην ανώτατη εκπαίδευση, αλ¬ 
λά και η συγκρότηση του απεργίακού κινήματος 
τού εξασφάλισαν μια πρωτοφανή μαζικότητα. Και 
επιπλέον το προστάτεψαν από τις σειρήνες του 
συμβιβασμού -πολλοί 
ήταν ακόμη και οι Με¬ 
ξικανοί διανοούμενοι 
που συμβούλεψαν 
τους φοιτητές να προ- 
σέλθουν σε ένα διάλο¬ 
γο χωρίς όρους όπως 
ζητούσε η κυβέρνηση- 
και του έδωσαν τη δύ¬ 
ναμη να αντισταθεί 
στην ανοικτή βία όταν, μετά την αντικατάσταση 
του πρύτανη με ένα σκληροπυρηνικό στέλεχος 
της κυβέρνησης, δόθηκε το πράσινο φως της ε¬ 
πίθεσης. Ένα χρόνο ακριβώς ύστερα από το ξε¬ 
κίνημα της απεργίας και τρεις μήνες μετά την ε¬ 
πίθεση της αστυνομίας στηνπανεπιστημιούπολη 
με χίλιους συλληφθέντες, από τους οποίους με¬ 
ρικές δεκάδες παραμένουν στις φυλακές και πρό- 

κειται να δικαστούν, το φοιτητικό απεργιακό κίνημα συνεχίζει. Μάλιστα στις 
20 Απριλίου μια διεθνής συνάντηση αλληλεγγύης, ύστερα από πρόσκληση 
της απεργιακής επιτροπής, άρχισε στην πρωτεύουσα. Συμμετείχε και αντι¬ 
προσωπεία από την Ελλάδα και εκατοντάδες άλλοι από πολλές χώρες της 
Ευρώπης και της αμερικανικής ηπείρου. Παρά τις απειλές της κυβέρνησης, 
που έσπευσε με το πρόσχημα της Μεγάλης Εβδομάδας των καθολικών να 
κλείσει την πανεμιστημιούπολη, κάνοντας σαφή την πρόθεσή της να εμπο¬ 
δίσει τη διεθνή συνάντηση. 



Να συμπληρώσουμε εδώ ότι το παράδειγμα του ίΙΝΑΜ έχουν ήδη ακολου¬ 
θήσει και άλλα αυτόνομα πανεπιστήμια σε άλλες πολιτείες του Μεξικού, μά¬ 
λιστα σε ορισμένες περιπτώσεις οι συγκρούσεις με την αστυνομία ήταν ε¬ 
ξαιρετικά βίαιες. 


Ο Σεδίγιο, αλλά και άλλοι, τους είχε κατηγορήσει πριν δύο χρόνια ότι 
ακολουθούν τακτική «κατενάτσιο» και περιμένουν τις προεδρικές 
εκλογές του 2000 για να υποστηρίξουν τον Κάρδενας ζητώντας φυ¬ 
σικά ανταποδοτικά οφέλη. Από τότε μέχρι σήμε¬ 
ρα, οι Ζαπατίστας, αφού άντεξαν σε δύο τουλάχι¬ 
στον κύματα κορύφωσης της επίθεσης εναντίον 
των ιθαγενικών κοινοτήτων (γιατί τα μικρότερα επεισόδια —μερικές φορές 
κι αυτά θανατηφόρα— είναι καθημερινή ρουτίνα), ένα από το Δεκέμβριο 
του ’97 (σφαγή Ακτεάλ) μέχρι την Άνοιξη του ’98, το δεύτερο το καλοκαίρι 
του ’99, έκαναν συγκεκριμένες προσπάθειες για 

• να δυναμώσουν την αυτοοργάνωση του εξεγερμένου πληθυσμού (υποδο¬ 
μή παιδείας, υγείας κ.ά. στις εξεγερμένες κοινότητες), 

• να εμπεδώσουν σε πλατιά κοινωνικά στρώματα τα περιεχόμενα του αγώ¬ 
να τους, του αγώνα για την αυτονομία των ιθαγενών, που τελικά συνδέεται 
στενά με τη γενική κατεύθυνση και τις τύχες της χώρας, ένα μέτωπο σε α- 


I ΖΑΠΑΤΙΣΤΑΣ 



ντινεοφιλελεύθερη κατεύθυνση (ΟοπευΙώ — συμ¬ 
βουλευτική συνέλευση και δημοψήφισμα το κα¬ 
λοκαίρι του ’99, με μαζική συμμετοχή από όλο το 
Μεξικό), 

• να οργανώσουν παρεμβάσεις σε μεγάλα ζητή¬ 
ματα όπως το εκπαιδευτικό ή η προστασία της πο¬ 
λιτιστικής κληρονομιάς (το καλοκαίρι του '99 ορ¬ 
γανώθηκαν δύο συναντήσεις με αυτά τα θέματα 
και η συμμετοχή παραγόντων από τους αντίστοι¬ 
χους χώρους ήταν μεγάλη). 

Με τέτοια τακτική, που ίσως δεν φαντάζει θεα¬ 
ματική, οι Ζαπατίστας «ριζώνουν» για τα καλά ό¬ 
χι μόνο στην Τσιάπας αλλά σε όλη τη μεξικανική 
κοινωνία. Δεν είναι τυχαίο ότι οι απεργοί φοιτη¬ 
τές ενώθηκαν μαζί τους το περασμένο καλοκαίρι 
για να υπερασπίσουν τις ιθαγενικές κοινότητες. 
Όμως, και η στήριξη των Ζαπατίστας προς το φοι¬ 
τητικό απεργιακό κίνημα ήταν σημαντική. Ο Μάρ¬ 
κος έγραψε μερικά δυνατά κείμενα στηλιτεύοντας 
όσους συμβούλευαν τους φοιτητές να υποχωρή¬ 
σουν, και η συμμετοχή των μελών του ΕΖΕΝ (Ζα- 
πατιστικό Μέτωπο για την Εθνική Απελευθέρω¬ 
ση) στην απεργία και στη διοργάνωση συγκε¬ 
ντρώσεων και διαδηλώσεων αλληλεγγύης στην 
πρωτεύουσα και άλλες πόλεις ήταν μαζική και ε¬ 
νεργητική. 

Με αυτά τα δεδομένα και τις προεδρικές εκλογές 
στον ορίζοντα, είναι αναπόφευκτη η παρακάτω 
σκέψη: Αν μέχρι σήμερα η ζαπατιστική εξέγερση 
έχει χαρακτηρισθεί ως η πρώτη επανάσταση του 
21ου αιώνα, στο μέλλον θα πρέπει να δείξει αν με 
την τακτική της μπορεί να διαμορφώσει μια και¬ 
νούρια, πειστική, εναλλακτική πολιτική πρόταση 
για τη μεξικανική κοινωνία. 

Α.Ξ. 

























ΟΟΙΟΜΒΙΑ 


Εκλογές 

ιτο 11 ε?οϊ 

Προεκλογικό ανέκδοτο στο Περού: Σε μια βάρ¬ 
κα βρίσκονται ο Φουχιμόρι και ο Μοντεσίνος (ο 
διαβόητος αρχηγός των μυστικών υπηρεσιών, 
πράκτορας της ΟΙΑ, υπεύθυνος για τη σφαγή 
στην πρεσβεία της Ιαπωνίας και χρεωμένος με 
αμέτρητα άλλα εγκλήματα). Η βάρκα βουλιάζει. 
Ποιος θα σωθεί; 

Η απάντηση στο τέλος του κειμένου... 



Τ ελικά οι προεδρικές εκλογές στο Περού θα κριθοόν σε δεύτερο γύ¬ 
ρο, αφού κανένας υποψήφιος δεν κατάφερε να συγκεντρώσει το 50% 
των ψήφων. Σύμφωνα με τα επίσημα αποτελέσματα, ο Αλμπέρτο 
Φουχιμόρι παίρνει το 49,84% και ο κυριότερος αντίπαλός του Αλεχάντρο 
Τολέδο 40,31%. 

0 Φουχιμόρι, σύμφωνα με το Σύνταγμα του Περού, δεν είχε το δικαίωμα να 
είναι ξανά υποψήφιος. Για να μην παραβιάσει λοιπόν το Σύνταγμα, το άλ¬ 
λαξε. Το Συνταγματικό Δικαστήριο έκρινε τη διαδικασία παράνομη. 0 Φου¬ 
χιμόρι, για να μην παραβιάσει τις αποφάσεις του Συνταγματικού Δικαστη¬ 
ρίου, το αντικατέστησε με άλλο. Οι υποψηφιότητες των επίδοξων προέδρων 
έπρεπε να κατατεθούν συνυπογραφόμενες από ένα συγκεκριμένο αριθμό 
πολιτών. Αποδείχθηκε ότι πολλές από τις υπογραφές υπέρ του Φουχιμόρι ή¬ 
ταν πλαστές. 0 Φουχιμόρι απάντησε πως το ζήτημα ήταν ήσσονος σημα¬ 
σίας. 


Στη διάρκεια της προεκλογικής εκστρατείας, ο Φουχιμόρι κινητοποίησε ο 
λόκληρο τον κρατικό μηχανισμό υπέρ του, ενώ τα κρατικά Μ.Μ.Ε. εξαπέ 
λύραν έναν «βρόμικο πόλεμο» κατά του Τολέδο (αποκαλύψεις για νόθα παι 
διά κ.λπ.). Να σημειωθεί ότι η προεκλογική καμπάνια του Φουχιμόρι κόστι 
σε τεράστια ποσά. Και βεβαίως υπήρχε η σύσσωμη (και σχεδόν 
κραυγαλέα) υποστήριξη εκ μέρους του στρατού, ενώ η εκλο 
γική επιτροπή δεν διασφάλιζε με κανένα τρόπο αδιάβλητεί 
εκλογές (ακόμα και το σύστημα καταμέτρησης ήταν διά- 
τ ΡΠΤο, όπως αποδείχθηκε στη συνέχεια. Οι ψήφοι του Φου¬ 
χιμόρι αυξάνονταν όταν ... έκλειναν τα κομπιούτερ). 


ΕΟΙΙΛΟΟΚ 


/ 








ΙΑ Τ'” 

*«Ηπ\η ι 

* ί; 

***** 1 4 «*·0 
\ 04*40 


ΒΚΑΖΙί 





-''νν — 

ϋΜΑ > 

ν <*κ© ·*■“ 

****** 


/ηχονβν" 


. -V. ί 


ΐΛο.ίβω’ 1 


Μ 


ΟΟΕΑΝΟ ΡΑΟίΡΙΟΟ 


(ΟΗΙί^ 


Όλα αυτά δεν σημαίνουν ότι ο δικτάτορας δεν έ¬ 
χει υποστήριξη από μερίδα του κόσμου. Το σκλη¬ 
ρό νεοφιλελεύθερο μοντέλο που έχει εφαρμόσει 
έχει οδηγήσει στη σταθεροποίηση των μακροοι¬ 
κονομικών δεικτών - π.χ., ο πληθωρισμός έχει πέ¬ 
σει στο 3,5% (ακόμα μία χώρα όπου οι δείκτες ευ- 
ημερούν... Βέβαια, το γεγονός ότι το 45% του λα¬ 
ού ζει κάτω από το όριο της φτώχειας ή ότι η υ¬ 
ποαπασχόληση φθάνει το 60% δεν αξιολογείται 
από τους δείκτες που μετρούν οι διεθνείς οργα¬ 
νισμοί) - αλλά, από την άλλη πλευρά, το μόνο που 
κατάφερε ήταν να ανοίξει την ψαλίδα και να αυ¬ 
ξήσει τις πολώσεις μέσα στην περουβιανή κοι¬ 
νωνία, γεγονός που έχει επιταθεί από το σκληρό 
κατασταλτικό μοντέλο που έχει εφαρμόσει αυτό 
το αιματοβαμμένο καθεστώς και τα καίρια πλήγ¬ 
ματα που έχει επιφέρει στις αντάρτικες οργανώ¬ 
σεις. Σημαντικός παράγοντας είναι οι πελατεια¬ 
κές σχέσεις που έχουν διαβρώσει σε μεγάλο βαθ¬ 
μό τον κοινωνικό ιστό, αλλά και την ελεύθερη έκ¬ 
φραση των πολιτών. Το Πρόγραμμα Διατροφικής 
Βοήθειας (πρόγραμμα χορήγησης τροφίμων από 
«λαϊκές καντίνες») χρησιμοποιήθηκε ως ανοιχτός 
εκβιασμός, αφού στις καντίνες αυτές απαγορεύ- 
θηκε ακόμα και η είσοδος άλλων υποψηφίων, ε¬ 
νώ έκλεισαν κάποιες που αρνήθηκαν να μετα¬ 
τραπούν σε προεκλογικά κέντρα του Φουχιμόρι. 


Ετσι, ο διαβόητος «εκλεγμένος δικτάτορας» κα¬ 
τέβηκε στις εκλογές καλά «εξοπλισμένος»: στρα- 































τός και αστυνομία, μηχανισμοί νοθείας, βία, εκβιασμοί και εξαγορές... Απέ¬ 
ναντι του είχε δύο εχθρούς: την αντιπολίτευση και... (παραδόξως;) τις πιέ¬ 
σεις από το εξωτερικό (Η.Π.Α., Ε.Ε. κ.λπ.). Το τελευταίο μπορεί να εξηγη¬ 
θεί εύκολα. Αλλά πρέπει πρώτα να μιλήσουμε για την αντιπολίτευση. 


Η αντιπολίτευση 


Οι περισσότεροι υποψήφιοι αποδείχθηκαν... αμελητέοι: δεν κατάφεραν να 
κάνουν αισθητή την παρουσία τους ούτε σε επίπεδο θέσεων ούτε σε επίπε¬ 
δο εκλογικής καταγραφής. 



Από την κατάληψη της ιαπωνικής πρεσβείας στη Λίμα από τους Τουπάκ Αμάρου 


Η «έκπληξη» των εκλογών ήταν ο Αλεχάντρο Τολέδο. Παιδί φτωχής οικο¬ 
γένειας με 16 παιδιά, από τα οποία τα 6 πέθαναν από τη φτώχεια, γεννη¬ 
μένος το 1956, ο «μιγάς» (οΜοΙο) (όπως αποκαλείται λόγω της ιθαγενικής 
καταγωγής του) κατάφερε να πάρει μια υποτροφία για πανεπιστήμιο των 
Η.Π.Α., όπου σπούδασε οικονομολόγος. Η καριέρα του είχε ανοίξει: ακρι¬ 
βοπληρωμένος υπάλληλος στα Ηνωμένα Έθνη και στην Παγκόσμια Τρά¬ 
πεζα, κατόπιν σύμβουλος στο Υπουργείο Εργασίας του Περού. 0 Τολέδο έ¬ 
χει κάνει σαφές ότι αν εκλεγεί δεν θα παρεκκλίνει από το νεοφιλελεύθερο 
μοντέλο - απλώς θα το εφαρμόσει με λιγότερη βία και λιγότερους νεκρούς 
από τον Φουχιμόρι. «Θα ήθελα να πω ότι εγώ θα χτίσω πάνω στις επιτεύξεις 
του προέδρου Φουχιμόρι», λέει στην κολομβιάνικη εφημερίδα ΕΙ Τίβιτιρο, 
για να συνεχίσει: «Είμαι ένας οικονομολόγος που σέβεται τη δημοσιονομική 
και νομισματική πειθαρχία». Σύμφωνα με το ΝβννεννββΕ, ο Τολέδο θα ε¬ 
φαρμόσει πιστά οικονομικές πολιτικές προσανατολισμένες στην αγορά, ε¬ 
νώ θα συνεχίσει τη στρατιωτική επίθεση ενάντια στο Φωτεινό Μονοπάτι. 

Η αριστερή εναλλακτική πρόταση ήταν ουσιαστικά απούσα στις εκλογές. 
Ενδεικτικά, το ΜΗΤΑ (Τυραο ΑπιαΓϋ) εξέδωσε ανακοίνωση που καλεί τον 
κόσμο να ψηφίσει «άκυρο διαμαρτυρίας», λέγοντας ότι «το νεοφιλελεύθε¬ 
ρο μοντέλο θα συνεχίσει να εφαρμόζεται, με αποτέλεσμα μια ενδεχόμενη 
κυβερνητική αλλαγή να σημαίνει φουχιμορισμό χωρίς Φουχιμόρι». 


Οι διεθνείς πιέσεις 

Από τα παραπάνω γίνεται σαφές γιατί ο Τολέδο κρίθηκε προτιμητέος σε σχέ¬ 
ση με το «καμένο χαρτί», τον κραυγαλέο δικτάτορα. Αν κάτι μπορεί να γίνει 
ήσυχα, γιατί να γίνεται με φασαρία; Έτσι, το Κογκρέσο και η κυβέρνηση των 
Η.Π.Α., η Ε.Ε., διάφορες προσωπικότητες (π.χ. ο Βάργκας Γιόσα), διάφορα 
ιδρύματα (π.χ. Ίδρυμα Κάρτερ), διεθνείς οργανισμοί (π.χ. ο Οργανισμός Α¬ 
μερικανικών Κρατών), σημαντικότατο μέρος του κεφαλαίου, άρχισαν να πιέ¬ 
ζουν τον Φουχιμόρι για ελεύθερες εκλογές, απειλώντας ακόμα και με διε¬ 
θνή απομόνωση του Περού, σε περίπτωση που η νοθεία έφερνε τον δικτά¬ 
τορα να εκλέγεται από τον πρώτο γύρο. Το γεγονός ότι οι πιέσεις αυτές συ¬ 


νέπιπταν με τη βούληση της συντριπτικής πλειο- 
ψηφίας του περουβιάνικου λαού, δεν ακυρώνει 
προφανώς τον κίνδυνο που υποδηλώνουν - αν βέ¬ 
βαια η παραπάνω εξήγηση είναι έγκυρη, αν δη¬ 
λαδή οι προαναφερθέντες φορείς και άτομα δεν 
έχουν μετατραπεί ξαφνικά (και για κάποιους λό¬ 
γους όχι πολύ σαφείς στον γράφοντα) σε ανιδιο¬ 
τελείς εχθρούς του καθεστώτος Φουχιμόρι, το ο¬ 
ποίο κάποιοι από τους παραπάνω είχαν στηρίξει 
σε παλιότερες εποχές. 


Ο δεύτερος γύρος 

Τη στιγμή που γράφονται αυτές οι γραμμές, η η¬ 
μερομηνία του δεύτερου γύρου δεν έχει οριστεί 
ακόμα - πάντως αναμένεται να είναι γύρω στον 
Ιούνιο. Οι περισσότεροι από τους ηττημένους υ¬ 
ποψήφιους έχουν ήδη εκδηλώσει την υποστήρι¬ 
ξή τους προς τον Τολέδο. 

Τα ερωτήματα είναι αν ο Φουχιμόρι και ο στρα¬ 
τός θα επιτρέψουν την ελεύθερη εκλογική κατα¬ 
γραφή και -σε περίπτωση που δεν γίνει αυτό- αν 
η καθ’ οιονδήποτε τρόπο νόθευση του εκλογικού 
αποτελέσματος θα γίνει σε συμφωνία ή σε αντί¬ 
θεση με διάφορους παράγοντες εκτός ή εντός συ¬ 
νόρων. Οι πιθανότητες πάντως να νικήσει ο Φου¬ 
χιμόρι σε ελεύθερες εκλογές είναι μάλλον ανύ¬ 
παρκτες... 

- Ποιος λοιπόν θα σωθεί 
αν βουλιάξει η βάρκα με 
τον Φουχιμόρι και τον 
Μοντεσίνος ; 

- Το Περού... 

Κ.Α. 

